Gweithiwr Cefnogi - Allied Healthcare\nMae Gweithiwr Cefnogi Allied yn rhywun sydd wrth ei fodd yn gwneud i eraill deimlo eu bod yn cael eu gwerthfawrogi; unigolyn cadarnhaol a gonest, sy’n dda am ddeall pobl eraill ac sydd am wneud pethau’n iawn. Mae ein Gweithwyr Cefnogi’n ddibynadwy ac yn gweithio’n galed hefyd. Allech chi fod yn addas i Allied?\nMae Allied Healthcare yn cynnal CYFWELIADAU LLEOL AR UNWAITH ar gyfer Gweithwyr Cefnogi yn ein Cangen yn Nolgellau.\nRydym yn awyddus i siarad â gyrwyr a all weithio yn Bermo, Harlech a’r ardaloedd cyfagos.\nFel Cynorthwy-ydd Gofal gyda Allied yn ein cangen Dolgellau, byddwch chi'n elwa o dâl wythnosol, gyda photensial ennill o £200.00 yr wythnos! *\n** Mae tâl a hysbysebir uchod yn seiliedig ar wythnos 25 awr ar gyfartaledd bob awr yn y gangen benodol hon. Mae enillion pob unigolyn yn dibynnu ar faint o oriau a weithiwyd\n- Bydd ymgeiswyr llwyddiannus yn gweithio'n hyblyg i fodloni anghenion ein cwsmeriaid, a all gynnwys gweithio ar benwythnosau weithiau\nOs yw hyn at eich dant, byddem wrth ein bodd yn clywed gennych chi.\nMae AHG yn gyflogwr cyfle cyfartal ac yn cael ei reoleiddio gan AGGCC\nGwnewch gais heddiw yn www.alliedhealthcarejobs.co.uk\nOherwydd natur y rôl hon, mae'n ofynnol i'n gweithlu gofalwyr fod yn 18 oed neu'n hŷn.


Cyfoeth Naturiol Cymru / Penderfyniadau rheoleiddiol ar gyfer monitro ac adrodd\nMonitro ac adrodd allyriadau\nOs na allwch gymryd samplau o'ch allyriadau oherwydd cyfyngiadau cadw pellter cymdeithasol, byddwn yn cofnodi nad ydych wedi gallu cymryd y sampl.\nFodd bynnag, ni chaiff hyn ei gynnwys yn eich sgôr cydymffyrfio blynyddol cyn belled â’n bod yn fodlon fod methu â gwneud hynny o ganlyniad i bandemig y coronafeirws ac nad yw'n debygol o arwain at lygru'r amgylchedd.\nGellir cael mwy o wybodaeth yn y penderfyniad rheoleiddiol isod.\nDisgwyliwn i chi barhau i gydymffurfio â rheoliadau amgylcheddol ac amodau eich trwydded. Fodd bynnag, byddwn yn ymateb mewn modd cymesur i unrhyw achos o beidio â chydymffurfio y cawn ein hysbysu ohono, lle mae'n gysylltiedig yn uniongyrchol â'r pandemig COVID-19.\nBydd defnyddio'r penderfyniad rheoleiddiol hwn yn cael ei gofnodi’n achos o ddiffyg cydymffurfio ag amodau eich trwydded. Fodd bynnag, bydd unrhyw sgôr yn cael ei hatal ac ni fydd yn effeithio ar eich sgôr gydymffurfio ar yr amod eich bod yn cydymffurfio â'r amodau a nodir ynddo.\nByddwn yn tynnu'r sgôr i ffwrdd os ydych yn sicrhau'r canlynol:\neich bod yn ein hysbysu cyn gynted ag sy'n rhesymol ymarferol fod posibilrwydd y gallai COVID-19 gael effaith ar ofynion monitro ac adrodd eich trwydded.\neich bod yn rhoi cyfiawnhad clir pam na allwch fodloni amodau monitro ac adrodd eich trwydded.\neich bod yn sicrhau eich bod yn cynnal yr holl fesurau rheoli eraill i sicrhau cydymffurfiaeth â chyfyngiadau gollwng\neich bod yn nodi'n glir pa ddulliau eraill rydych wedi'u hystyried, fel defnyddio rhywun/rhywbeth arall a all ddarparu data monitro/datgan gwirioneddol, a thrwy wneud hynny, darparu rhywfaint o wybodaeth tuag at fodloni gofynion amodau'r drwydded.\neich bod yn cyfeirio at eich cynllun wrth gefn ar gyfer rheoli cydymffurfiaeth ag amodau eich trwydded yn ystod y pandemig COVID-19, gan ddarparu copi o ran berthnasol y cynllun.\nCaiff y penderfyniad rheoleiddiol hwn ei adolygu erbyn 31 Awst 2021.\nRydym wedi newid y ffordd y gellir monitro sŵn ar gyfer gweithredwyr nad ydynt yn gallu mesur effaith sŵn eu safle neu eu gweithgarwch oherwydd cyfyngiadau’r coronafeirws, dros dro.\nGellir dod o hyd i'r wybodaeth dechnegol lawn yn y penderfyniad rheoleiddiol isod.\nYn ystod y cyfnod hwn o argyfwng cenedlaethol, darperir y canllawiau canlynol i weithredwyr ac ymgeiswyr ynghylch adroddiadau effaith sŵn.\nY dyddiad cyflwyno ar gyfer adroddiadau sŵn arferol, sy'n ofynnol yn ôl amodau'r drwydded, fydd cyn gynted ag y bo modd ond nid yn hwyrach na 12 mis o'r dyddiad dyledus cychwynnol.\nBydd gofyn i'r adroddiadau a gyflwynir i gefnogi ceisiadau newydd neu amrywiadau ar drwyddedau presennol fod mor gadarn ag sy'n rhesymol ymarferol yn y sefyllfa bresennol. O safbwynt technegol, cydnabyddir ei bod yn bosibl nad yw lefelau sŵn cefndir / gweddilliol / penodol yn gynrychioliadol ar yr adeg hon gan y gall cyfraddau cynhyrchu arferol fod yn ansefydlog, mae llifoedd traffig wedi lleihau, ac mae nifer sylweddol o fusnesau ar gau dros dro. Lle gwneir amcangyfrifon o lefelau sŵn cefndir, dylai'r rhain gael eu cyfiawnhau'n llawn, a dylid cydnabod lefel yr ansicrwydd yn yr adroddiad. Efallai y bydd yn briodol defnyddio lefelau sŵn cynrychioliadol o adroddiadau ac arolygon blaenorol. Lle na ellir mesur lefelau sain penodol; gellir defnyddio data lefel pŵer sŵn y gwneuthurwr, neu, yn ddelfrydol, lefelau pŵer sŵn a fesurwyd yn flaenorol mewn gwaith gweithredol tebyg (yn unol â gofynion y safonau a'r canllawiau perthnasol e.e. ISO 3740:2019, ISO 3746:2010, ISO 3747:2010 ac ati).\nEr bod y penderfyniad rheoleiddiol hwn yn ddilys, gall CNC osod amodau trwydded sy'n ei gwneud yn ofynnol i gynnal asesiad effaith sŵn er mwyn cadarnhau ar ddyddiad diweddarach. Lle ceir lefel annisgwyl o effaith neu wahaniaeth sylweddol rhwng yr effaith sŵn a ragwelir a’r un sy'n cael ei fesur mewn gwirionedd ar ddyddiad diweddarach – cyfrifoldeb y gweithredwr fydd mynd i'r afael ag unrhyw effaith sŵn ychwanegol o fewn ffrâm amser resymol a fydd naill ai wedi'i phennu neu ei chytuno gyda'r rheoleiddiwr.\nDim ond i safleoedd y cwynion mwyaf difrifol am lygredd y bydd CNC yn mynd. Rhaid i unrhyw arolygon sydd â'r nod o ddatrys cwynion difrifol, parhaus ynghylch sŵn gael eu cynnal yn unol â chanllawiau Llywodraeth y DU a byddwn yn adolygu ein sefyllfa wrth i wybodaeth newydd ddod i’r amlwg. Dylai unrhyw asesiad o effaith sŵn ystyried yn ofalus y cyd-destun ar gyfer cynnal darlleniadau ac asesiadau o effaith. Fodd bynnag, efallai na fydd yr ateb peirianyddol neu weithdrefnol i lawer o broblemau yn golygu y bydd gofyn cynnal arolwg sŵn ffurfiol.\nLle bo effaith sylweddol yn digwydd, dylai'r gweithredwr benderfynu a yw gwaith cynhyrchu parhaus gan ddefnyddio eitem penodol o offer, yr amheuir ei fod yn achosi effaith sŵn annerbyniol, yn hanfodol ar yr adeg hon ac a ellir datrys hyn dros dro. Cydnabyddir efallai fod lefelau sŵn cefndir fod yn annodweddiadol o isel ar hyn o bryd, ac felly (yn ôl BS 4142) gellir cynyddu'r lefel y mae ffynhonnell sŵn benodol yn uwch na lefel y sŵn cefndirol; gan roi lefel uwch o effaith nad yw efallai'n cynrychioli'r sefyllfa acwstig nodweddiadol. Ni chaiff gweithredwyr eu cosbi lle mae allyriadau a oedd yn dderbyniol yn flaenorol bellach yn cael mwy o effaith oherwydd lefelau sain cefndir anarferol o isel yn ystod y cyfnod hwn.\nFodd bynnag, gyda mwy o bobl wedi’u cyfyngu i'w cartrefi yn ystod y dydd, dylai cwmnïau fod yn ymwybodol y gallai eu gweithgareddau arferol gael mwy o effaith ar hyn o bryd. Felly, dylai gweithredwyr barhau i gymryd camau cyfrifol lle bo hynny'n rhesymol ac yn briodol.\nYn olaf, efallai y bydd rhai cwmnïau wedi cynyddu cynhyrchiant (o ran cyfraddau neu hyd y gwaith) gan eu bod yn ymwneud yn uniongyrchol â'r gadwyn gyflenwi hanfodol ar gyfer nwyddau angenrheidiol yn ystod y cyfnod hwn. Yn yr amgylchiadau hyn, er bod y ddyletswydd i ddefnyddio BAT yn dal yn berthnasol; bydd rhywfaint o lacio o ran y cynnydd dros dro na ellir ei osgoi mewn lefelau sŵn i weithredwyr sy'n cyfrannu at yr ymdrech genedlaethol ar hyn o bryd.\nBydd y canllawiau hyn yn berthnasol i'r rhan fwyaf o weithrediadau yn ystod y cyfnod hwn. Fodd bynnag, rydym yn cydnabod y gallai fod yn rhaid i ni ailystyried y dull hwn ar gyfer ceisiadau lle mae disgwyl y bydd effaith uwch.\nOs oes gennych unrhyw gwestiynau am y datganiad uchod, ffoniwch 03000 065 3000.


Cymdeithas Owain Glyndŵr Society\nStrategaeth Hanes Cymru\nHanes Cymru yn ysgolion yr Unfed Ganrif ar Hugain:\nMae Cymdeithas Owain Glyndŵr yn credu y dylai disgyblion Cymru ddeall cymaint â phosib am eu hanes a’u treftadaeth. Felly, rydym yn croesawu datganiadau penodol gan y Gweithgorau Trawsgwricwlaidd ar natur y cwricwlwm sydd i’w gyflwyno i ddisgyblion ein hysgolion yn y dyfodol. Dywed Gweithgor y Dimensiwn Cymreig:-\n“Yn ystod ein cyfnod cychwynnol, buom wrthi’n ystyried modelau cwricwlwm rhyngwladol a chawsom fod gwledydd fel Seland Newydd, Awstralia a’r Ffindir i gyd yn mabwysiadu’r egwyddor fod hunaniaeth genedlaethol wrth galon dysgu”\nMae’r Gweithgor Profiadau Dysgu Cyfoethog yn ategu’r sylw yma:-\n“Wrth ddatblygu’r partneriaethau hyn, bydd angen rhoi ystyriaeth fanwl i’n treftadaeth a diwylliant a beth mae cael eich addysgu yng Nghymru yn ei olygu, gan gydnabod cryfderau yn y cwricwlwm presennol fel y Cyfnod Sylfaen a’r Cwricwlwm Cymreig”.\nYn naturiol, ‘rydym yn credu byddai deall hanes Owain Glyndŵr yn ateb y gofynion hyn, ond mae’r ddau weithgor yn gwneud pwynt ehangach. Os nad yw disgyblion yn gwybod am, ac yn gwerthfawrogi eu treftadaeth a diwylliant eu hunain, sut mae disgwyl iddynt werthfawrogi ieithoedd a threftadaeth pobloedd gwahanol? Yn anffodus, am gryn amser, nid yw disgyblion Cymru wedi cael eu trwytho yn hanes ein gwlad yn ei gyfanrwydd. Gellir disgrifio’r cyflwr hwn fel gwall ar y cof neu wallgofrwydd, a hynny ar raddfa genedlaethol.\nEr mwyn gwella’r sefyllfa mae Cymdeithas Owain Glyndŵr o’r farn bod angen dysgu Hanes Cymru yn gronolegol. Dyna’r ffordd mae disgyblion yn dod i ddeall y newidiadau graddol a sydyn mewn Hanes, yn hytrach na blasu ambell bwt o hanes yma ac acw. Bydd dilyn trefn gronolegol yn egluro i’r disgyblion sut a phryd trodd y Brythoniaid yn Gymry a pha heriau allanol wynebent gan bobl megis y Rhufeiniaid, Gwyddelod a Sacsoniaid. Mae’r ymosodwyr hyn yn cynnig cyfle nid yn unig i edrych ar eu holion yng Nghymru ond i astudio cymdeithas y bobloedd hyn y tu hwnt i Gymru.\nYn y cyfnod wedi ymadawiad y Rhufeiniaid datblygodd gwlad gellir ei galw yn Gymru a’r iaith Gymraeg yn datblygu i ffurf sydd yn ddealladwy hyd heddiw i ryw raddau. Un o nodweddion cynnar y wlad oedd dylanwad y saint. Sefydlwyd cyfundrefn grefyddol arbennig a chawsant ddylanwad mawr yng Nghymru, fel mae’r nifer o enwau llefydd yn tystio, ac hefyd i raddau llai y tu hwnt i Gymru. Yn yr un cyfnod, mae tystiolaeth bod y Cymry yn masnachu ar hyd arfordir gorllewinol Ewrop.\nEr bod tensiynau cynyddol rhwng arweinwyr Cymru a’r teyrnasoedd y tu hwnt i Glawdd Offa, ‘roedd Hywel ap Cadell ap Rhodri yn edmygu ymdrechion tywysogion y tu hwnt i Gymru wrth iddynt greu cyfundrefn gyfreithiol i’w teyrnasoedd. Tua 930 O.C. aeth ati i lunio cyfres o gyfreithiau blaengar i Gymru trwy ymgynghori gyda arweinwyr o bob rhan o’r wlad.\nYn ystod yt hanner milflwydd rhwng Cyfreithiau gwerthfawr Hywel Dda a chyfnod Owain Glyndŵr, bu rhagor o ymosodiadau ar Gymru. Mae’n gyfnod sydd ond wedi cael ychydig o sylw mewn nifer o ysgolion Cymru, yn arbennig yn y blynyddoedd yn arwain at arholiadau allanol. Ond mae’r cyfnod yn cynnig cyfle i ddeall pwy yn union oedd y Normaniaid a sut iddynt dros y canrifoedd ymdoddi i fod yn Saeson. Ar yr un pryd, gellir olrhain y berthynas rhyngddynt â’r wlad y gadawsant yn 1066, Ffrainc.\nMae nifer lluosog o leoliadau yng Nghymru yn tystio i’r brwydrau fu rhwng y Cymry a’r Normaniaid/Saeson. Gadawodd y Normaniaid/Saeson eu hôl ar sawl agwedd o fywyd Cymru. Ond yn yr un cyfnod, ‘roedd nifer o Dywysogion Cymru yn gwrthsefyll yr ymosodiadau ac yn cynnal diwylliant cynhenid Cymru, fel gwnaeth yr Arglwydd Rhys gyda Eisteddfod Aberteifi yn 1176.\nTywysog olaf a mwyaf llwyddiannus Cymru, yn wyneb grym enfawr Lloegr, oedd Owain Glyndŵr ar ddechrau’r bymthegfed ganrif.\nCyfnod Owain Glyndŵr\nDiddordeb penodol ein Cymdeithas yw hanes Owain Glyndŵr. Beth sydd yn gwneud ei hanes ef mor bwysig?\nMae ei ddylanwad ar hanes Cymru wedi ei gydnabod sawl tro. Mae strydoedd, sgwariau, tafarndai a phrifysgol yn cario ei enw. Mae ei bwysigrwydd wedi ei gydnabod yn gyson dros y blynyddoedd, er enghraifft:-\n- Pan gomisiynwyd 10 cerflun o’r Cymry enwocaf cyn Oes Victoria gan Neuadd y Ddinas yng Nghaerdydd yn 1906, aeth y nifer mwyaf o bleidleisiau’r cyhoedd i Owain Glyndŵr;\nCerflun Owain Glyndŵr, Caerdydd\n- Yn 2002 trefnwyd pôl gan y BBC i ddarganfod y 100 Prydeiniwr mwyaf mewn hanes. Glyndŵr oedd yr uchaf o blith y Cymry gan ddod yn 23ain ar y rhestr;\n- Mwy arwyddocaol na hynny hyd yn oed oedd ymchwil gan y “Sunday Times” yn 1999. Holwyd cant o bobl amlwg, mewn meysydd fel gwleidyddiaeth, gwyddoniaeth a’r celfyddydau, pwy oedd unigolion pwysicaf y mileniwm. Daeth Glyndŵr yn 7fed ar y rhestr.\nOwain Glyndŵr – 7fed person pwysicaf y mileniwm\nLledodd ei enwogrwydd a’i bwysigrwydd ymhell y tu hwnt i Gymru.\nMae’n berson diddorol. Tywysogion Gwynedd arweiniodd y gwrthsafiad yn erbyn ymosodiadau’r Normaniaid/Saeson. Ond gyda llofruddiaeth Owain Lawgoch, yn Mortagne sur Mer yn 1378, daeth rôl arweiniol llinach Gwynedd i ben. Syrthiodd y cyfrifoldeb am amddiffyn Cymru ar ŵr canol oed, cyfforddus ei fyd oedd wedi treulio blynyddoedd yn gwasanaethu Brenin Richard II. Ond pan laddwyd Richard gan ei gefnder, Henry o Lancaster, yn 1399, rhyddhawyd Owain Glyndŵr o’i lw o deyrngarwch i Frenin Lloegr. Cyhoeddodd y Brenin newydd, Henry IV, mai ei fab oedd i gael y teitl “Tywysog Cymru”. ’Roedd y cyhoeddiad hwn ynghyd â’i gweryl gyda chyfaill y Brenin newydd, Reginald de Grey, yn ormod i Owain. Seiliodd Owain ei hawl i fod yn Dywysog Cymru ar y ffaith ei fod yn ddisgynnydd i Dywysogion Powys a’r Deheubarth, ac fe’i cyhoeddwyd yn Dywysog Cymru mewn seremoni yng Nglyndyfrdwy ar Fedi 16 1400.\nPont yn ein hanes\nGellir dadlau bod y gwrthryfel a arweiniwyd gan Owain Glyndŵr yn fynegbost neu’n bont rhwng hanes cynnar ein gwlad a digwyddiadau arwyddocaol ganrifoedd yn ddiweddarach. Ef oedd yr olaf a’r mwyaf llwyddiannus o Dywysogion Cymru. Cyfeiriai yn aml yn ei ddatganiadau at y cyfnod pan oedd y Brythoniaid/Cymry yn rheoli’r rhan fwyaf o’r ynysoedd hyn. Pan oedd gwrthryfel Glyndŵr yn ei anterth, dyma a ddywedodd Archesgob Caergaint:\n“The Welsh being sprung by unbroken succession from the original stock of Britons, boast of all Britain as theirs by right”.\nCeir adlais hefyd o ddull gweithredu Hywel Dda yn y ddegfed ganrif pan ddaeth cynrychiolwyr o bob rhan o Gymru i Hendy-gwyn ar Daf i lunio deddfau i Gymru. Yn yr un modd, galwodd Owain Glyndŵr bobl o bob rhan o’r wlad i’w Seneddau.\nNid syniad gwreiddiol oedd cysylltu gyda Ffrainc. Yn 1212/3, efallai dan ysgogiad y Pab a oedd wedi ei gythruddo gan y Brenin John, bu sôn am gynghrair rhwng Llywelyn Fawr a Philip Augustus, Brenin Ffrainc. Yng nghyfnod y Rhyfel Can Mlynedd trefnodd Owain Lawgoch, yr olaf o linach Tywysogion Gwynedd, finteioedd Cymreig i gynorthwyo’r Ffrancod yn erbyn y Saeson. Ond ni lwyddodd ef na Llywelyn Fawr i sicrhau cynghrair ffurfiol fel y gwnaeth John Hanmer a Gruffudd Yonge ar ran Glyndŵr yn 1404. Y flwyddyn ganlynol glaniodd llu Ffrengig yn Aberdaugleddau i’w gynorthwyo. Dyma’r unig dro yn ein hanes i Gymru gael Polisi Tramor gweithredol.\nWrth gydnabod Pab Avignon yn Llythyr Pennal, 1406, ‘roedd Glyndŵr a’i gynghorwyr yn gofyn i Frenin Ffrainc gefnogi:\n- Eglwys annibynnol i Gymru gydag offeiriaid oedd yn siarad Cymraeg;\n- Sefydlu dwy brifysgol, un yn y gogledd a’r llall yn y de;\n- Cydnabod Cymru fel gwlad annibynnol dan arweiniad Glyndŵr.\nEr i’r gwrthryfel hir fethu yn y pen draw, mae sawl adlais o bwyntiau allweddol Llythyr Pennal yn ein hanes diweddarach:\n- Er iddi wrthod Beibl yn yr iaith Gernyweg, sylweddolodd Elizabeth I y byddai’n rhaid cael Beibl Protestannaidd Cymraeg er mwyn cael y dylanwad a ddymunir ar y Cymry;\n- Yn yr un cywair, Cymraeg oedd iaith yr emynwyr Methodistaidd megis Ann Griffiths a William Williams, Pantycelyn yn y 18fed ganrif;\n- Cymraeg yn bennaf oedd iaith ysgolion cylchynol chwyldroadol Griffith Jones a ddenodd sylw'r Ymerodres Catrin yn 1764;\n- Wrth i’r Chwyldro Diwydiannol ymledu fel tân drwy gymoedd De Cymru, cafodd y gân a fyddai’n cael ei mabwysiadu fel ein hanthem genedlaethol ei chyfansoddi gan Evan a James James ym Mhontypridd yn 1856.\nWrth i’r bedwaredd ganrif ar bymtheg fynd rhagddi mae adleisiau pellach o Lythyr Pennal yn dod i’r amlwg yng ngwleidyddiaeth Cymru.\nYn ail hanner y 19eg ganrif, bu ymgyrch fawr dan arweinyddiaeth Hugh Owen i sefydlu colegau a phrifysgol ar dir Cymru. Y cam cyntaf oedd prynu adeilad yn Aberystwyth, oedd wedi’i bwriadu i fod yn westy, yn 1872. Parhaodd y Coleg ger y lli trwy’r degawd ansefydlog nesaf trwy haelioni diwydianwyr cyfoethog megis David Davies a “cheiniogau’r tlodion”. Yn yr 1880au sefydlwyd colegau hefyd ym Mangor a Chaerdydd. Yn 1893, cafodd dyheadau Glyndŵr, John Trefor a Griffith Yonge bron hanner milflwydd yn gynharach eu gwireddu, a sefydlwyd Prifysgol Ffederal Cymru ar gyfer ieuenctid y genedl.\nEr bod y Chwyldro Diwydiannol yn prysur drawsnewid bywydau nifer sylweddol o Gymru yn ail hanner y bedwaredd ganrif ar bymtheg, mae’n debyg mai Datgysylltu’r Eglwys oedd pwnc gwleidyddol mwyaf llosg y cyfnod. Bu hyn yn sail i lwyddiant y Blaid Ryddfrydol hyd at 1914 ac yn sbardun i yrfa wleidyddol Lloyd George. Arweiniodd at derfysgoedd ffyrnig yn Nyffryn Clwyd yn yr 1880au. Yn 1920, gyda Lloyd George yn Brif Weinidog, datgysylltwyd yr Eglwys yng Nghymru. Bellach ‘roedd gan Gymru ei Harchesgob ei hun, fel ‘roedd Glyndŵr a’i gynghorwyr wedi dymuno mwy na pum can mlynedd yn gynharach.\nYn wahanol i’r Iwerddon, nid oedd annibyniaeth ar frig yr agenda gwleidyddol yng Nghymru ar ddiwedd y bedwaredd ganrif ar bymtheg a dechrau’r ugeinfed ganrif. Mynegwyd arwahanrwydd ac arbenigrwydd pobl Cymru mewn dulliau diwylliannol a chrefyddol yn bennaf. Serch hynny, roedd creu sefydliadau cenedlaethol megis y Brifysgol yn 1893 a’r Llyfrgell yn 1907 yn arwydd bod Cymru yn cael ei chydnabod fwyfwy fel gwlad ar wahân gyda’i nodweddion arbennig ei hun. Ar ddiwedd y bedwaredd ganrif ar bymtheg, sefydlwyd Cymru Fydd dan arweiniad Tom Ellis a Lloyd George. Mudiad byr hoedlog ond pwerus o fewn y Blaid Rhyddfrydol oedd hwn oedd yn ceisio sicrhau Hunan Lywodraeth i Gymru.\nMae’n bosibl mai creu’r fath sefydliadau a datgysylltu’r Eglwys oedd gan yr hanesydd nodedig Syr John Lloyd yn ei feddwl wrth draddodi Darlithiau Ford ym Mhrifysgol Rhydychen yn 1920. Darparodd fersiwn wedi ei haddasu yn 1931, lle’r oedd yn hollol glir am bwysigrwydd Owain Glyndŵr yn hanes Cymru gan ei ddisgrifio fel “a great national hero” ac ymhellach “he may with propriety be called the father of modern Welsh nationalism”.\nBeth bynnag oedd barn Syr John Lloyd, ‘roedd problemau cymdeithasol dwysach yn pwyso ar wleidyddion rhwng y ddau Ryfel Byd ac yn y cyfnod wedi 1945. Ciliodd y sôn am greu sefydliadau ar wahân tan y 1950au a’r 1960au.\nSefydlodd llywodraeth Lafur Harold Wilson swydd Ysgrifennydd Gwladol Cymru yn 1965 ac yn dilyn Refferendwm 1997, crëwyd Cynulliad Cenedlaethol yng Nghaerdydd. Bellach mae gan y Cynulliad / Senedd, yr hawl i ddeddfu yn y meysydd a ddatganolwyd ac mae trafod ar ymestyn grymoedd trethiannol a benthyca’r Senedd.\nMae gan Gymru bellach lefel uwch o hunanlywodraeth nag ar unrhyw adeg ers 1400-1409. Wrth gamu o’i swydd fel Prif Weinidog Cymru yn 2009, ‘roedd Rhodri Morgan o’r farn mai’r cyfnod ers sefydlu’r Cynulliad oedd “our greatest years since Glyndẇr”. Mae chwe chan mlynedd bellach ers y gwrthryfel ac mae Cymru’n wlad hollol wahanol i’r hyn yr oedd adeg Glyndŵr. Fodd bynnag, mae llwyddiannau ac etifeddiaeth y digwyddiadau nodedig hynny yn dal yn fyw ac yn parhau i ddylanwadu ar ein bywydau hyd heddiw.\nDylai pob disgybl yng Nghymru ddysgu am Owain Glyndŵr a’r cyfnod pwysig hwn yn ein hanes.\nCyfleoedd yn y Cwricwlwm Dyniaethau Arfaethedig\nTra’n derbyn bwriad yr Athro Donaldson i ganolbwyntio ar chwe maes profiad penodol, mae Cymdeithas Owain Glyndŵr yn argyhoeddedig bod angen i blant Cymru ddeall Hanes Cymru yn ei gyfanrwydd yn y cwricwlwm newydd. Mae angen pwyslais ar gyfnod “Oes y Tywysogion” a esgeuluswyd gan nifer o ysgolion Cymru yn y gorffennol.\nMae hanes Owain Glyndŵr yn cynnig cyfleon i ymweld â lleoliadau niferus sydd yn rhan o hanes y gwrthryfel a chyfeirio hefyd at gefnogwyr a gelynion yng Nghymru, Lloegr, yr Alban, Ffrainc a’r Babaeth. Nid dim ond Cymru sydd yn rhan o’r cyfnod allweddol yma.\nGan i’r gwrthryfel ledu ar draws Cymru gellir yn hawdd astudio'r hanes dan y pennawd Hanes Lleol mewn nifer fawr o leoliadau.\n- Ardal Corwen/ Glyndyfrdwy—ardal ei fagwraeth a’r cyhoeddiad enwog ar Fedi 16 1400;\n- Ardal Llansilin/ Sycharth – ei gartref ysblennydd a ddisgrifiwyd yn y gerdd gan Iolo Goch;\n- Ardal Hanmer – lleoliad ei briodas i Marged, merch Syr David Hanmer oedd wedi llanw sawl swydd bwysig dan Richard II;\n- Trefyclo/Bryn Glas – brwydr dyngedfennol 1402 a dal Edmund Mortimer;\n- Machynlleth – Senedd gyntaf Cymru yn 1404;\nY Senedd-dŷ, Machynlleth\n- Harlech – Senedd 1405 a llys Brenhinol Owain;\n- Aberystwyth – Un o’r cestyll allweddol iddo goncro yn 1404;\n- Llanymddyfri – Dienyddiwyd Llywelyn ap Gruffudd Fychan ym mhresenoldeb y Brenin am iddo gefnogi Glyndŵr;\n- Caerfyrddin - tref bwysicaf Cymru ar ddechrau’r 15fed ganrif, a syrthiodd i ddwylo Glyndŵr yng Ngorffennaf 1403;\n- Pen-y-bont ar Ogwr - milwyr Glyndŵr yn dal Castell Coety dan warchae yn 1401;\n- Aberdaugleddau – glaniodd tua 2,500 o Ffrancod yn 1405 i’w gefnogi yn y frwydr yn erbyn Henry o Lancaster.\nRhan hanfodol bwysig o waith hanesydd yw pwyso a mesur tystiolaeth hanesyddol. Yn naturiol, mae llawer mwy o dystiolaeth ar gael am gyfnodau mwy diweddar megis ffilm a chyfweliadau. Gall hyn olygu bod astudio cyfnodau diweddar yn opsiwn deniadol i athrawon a disgyblion. Ond dylai haneswyr ifanc ddeall bod pethau pwysig wedi digwydd yn ein hanes ymhell cyn bodolaeth technoleg a methodoleg fodern. Yn ei lyfr awdurdodol ar hanes Glyndŵr, “The Revolt of Owain Glyndŵr” mae R.R.Davies yn nodi’r heriau sydd yn wynebu haneswyr wrth astudio’r cyfnod [tud 97-101].\nSerch hynny, heblaw am y lleoliadau niferus sydd yn ymwneud â hanes Glyndŵr, mae adnoddau ar gael er mwyn astudio’r cyfnod. Mae gan Cymdeithas Owain Glyndŵr a Chanolfan Machynlleth wefannau pwrpasol. Cynhyrchiad cyntaf Theatr Maldwyn oedd “Y Mab Darogan” ac mae sawl cân wedi eu hysgrifennu amdano yn ogystal â chorff sylweddol o farddoniaeth yn y Gymraeg a Saesneg. Gellir yn rhwydd gyfeirio at ddrama Shakespeare, Henry IV, Part 1. Bydd hyn yn dangos i ddisgyblion natur tystiolaeth y cyfnod a hefyd, fel y mae R.R. Davies yn dangos bod tystiolaeth mwy diweddar, megis ymddangosiad Llythyr Pennal, wedi newid barn bobl am Glyndŵr. Rhydd hyn gyfle i ddisgyblion ddatblygu sgiliau megis “meddwl yn feirniadol” a “cynllunio a threfnu”\nMae hanes Glyndŵr yn cynnig sawl cyfle i wneud cyfeiriadau traws gwricwlaidd. Gobeithio bod modd i Hyfforddiant Athrawon egluro arwyddocad y cyfnod ac ehangder y posibiliadau ar draws nifer o bynciau. Yn naturiol, mae Cymdeithas Owain Glyndŵr yn dymuno gweld cynhyrchu adnoddau digidol cyfoes i hwyluso gwaith athrawon a disgyblion.\nArholiadau a Chanfyddiad\nYn ôl y wybodaeth a gafwyd gan swyddogion CBAC yn 2010, nid oes fawr o gyfle i astudio cyfnod Owain Glyndẇr nac yn wir Oes y Tywysogion ar gyfer arholiadau. Tra’n derbyn bod angen rhywfaint o ddewis ar ysgolion wrth ddewis pa gyfnod i’w astudio, mae’n amlwg bod y deunyddiau niferus, hawdd i’w cael ar feysydd fel y Natsiaid a’r Ymgyrch Hawliau Sifil yn yr UDA wedi arwain athrawon at esgeuluso hanes Cymru yn gyffredinol a “Oes y Tywysogion “ yn benodol. Sawl ysgol yng Nghymru sydd yn defnyddio’r adnodd “Cornerstones” a luniwyd ar gyfer cwricwlwm Hanes ysgolion Lloegr? Ymylol yw’r cyfeiriadau at Gymru mewn adnodd o’r fath. Os oes lle wedi bod i Hanes Cymru, y rhagdybiaeth anffodus yw bod yr hanes hwnnw yn cychwyn gyda dyfodiad diwydiannwyr megis Crawshay a Guest i gymoedd De Cymru. Cafodd y Chwyldro Diwydiannol effaith enfawr ar Gymru, ond ‘roedd gennym hanes cyffrous cyn hynny hefyd ac nid yw wedi cael sylw dyledus yn ein ysgolion.\nDros y blynyddoedd, mae’n syndod ac yn siom faint o oedolion sydd yn dweud wrthym na chawsant eu dysgu am hanes Owain Glyndŵr na thywysogion eraill Cymru. Rydym yn argyhoeddedig o bwysigrwydd hanes gwrthryfel Owain Glyndŵr, ac y dylid ei ddysgu i bob disgybl yng Nghymru o fewn y cwricwlwm Hanes a’i gynnig yn opsiwn arholiad. Trwy wneud hynny, daw cyfle i genedlaethau’r dyfodol werthfawrogi a chymryd balchder yn hanes y genedl unigryw hon.


2 Brenhinoedd 1 BWM - Yna Moab a wrthryfelodd yn erbyn - Bible Gateway\n1 Brenhinoedd 222 Brenhinoedd 2\n2 Brenhinoedd 1 Beibl William Morgan (BWM)\n1 Yna Moab a wrthryfelodd yn erbyn Israel, wedi marwolaeth Ahab. 2 Ac Ahaseia a syrthiodd trwy ddellt o’i lofft, yr hon oedd yn Samaria, ac a glafychodd; ac efe a anfonodd genhadau, ac a ddywedodd wrthynt, Ewch, ac ymofynnwch â Baal‐sebub duw Ecron, a fyddaf fi byw o’r clefyd hwn. 3 Ac angel yr Arglwydd a ddywedodd wrth Eleias y Thesbiad, Cyfod, dos i fyny i gyfarfod â chenhadau brenin Samaria, a dywed wrthynt, Ai am nad oedd Duw yn Israel, yr ydych chwi yn myned i ymofyn â Baal‐sebub duw Ecron? 4 Ac am hynny fel hyn y dywed yr Arglwydd; Ni ddisgynni o’r gwely y dringaist arno, eithr gan farw y byddi farw. Ac Eleias a aeth ymaith.\n5 A phan ddychwelodd y cenhadau ato ef, efe a ddywedodd wrthynt, Paham y dychwelasoch chwi? 6 A hwy a ddywedasant wrtho, Gŵr a ddaeth i fyny i’n cyfarfod ni, ac a ddywedodd wrthym ni, Ewch, dychwelwch at y brenin a’ch anfonodd, a lleferwch wrtho, Fel hyn y dywed yr Arglwydd; Ai am nad oes Duw yn Israel, yr ydwyt ti yn anfon i ymofyn â Baal‐sebub duw Ecron? oherwydd hynny ni ddisgynni o’r gwely y dringaist arno, eithr gan farw y byddi farw. 7 Ac efe a ddywedodd wrthynt, Pa ddull oedd ar y gŵr a ddaeth i fyny i’ch cyfarfod chwi, ac a lefarodd wrthych yr ymadroddion yma? 8 A hwy a ddywedasant wrtho, Gŵr blewog oedd efe, wedi ymwregysu hefyd â gwregys croen am ei lwynau. Dywedodd yntau, Eleias y Thesbiad oedd efe. 9 Yna efe a anfonodd ato ef dywysog ar ddeg a deugain, ynghyd a’i ddeg a deugain: ac efe a aeth i fyny ato ef; (ac wele ef yn eistedd ar ben bryn;) ac a lefarodd wrtho, Ti ŵr Duw, y brenin a lefarodd, Tyred i waered. 10 Ac Eleias a atebodd ac a ddywedodd wrth dywysog y deg a deugain, Os gŵr Duw ydwyf fi, disgynned tân o’r nefoedd, ac ysed di a’th ddeg a deugain. A thân a ddisgynnodd o’r nefoedd, ac a’i hysodd ef a’i ddeg a deugain. 11 A’r brenin a anfonodd eilwaith ato ef dywysog arall ar ddeg a deugain, â’i ddeg a deugain: ac efe a atebodd ac a ddywedodd, O ŵr Duw, fel hyn y dywedodd y brenin, Tyred i waered yn ebrwydd. 12 Ac Eleias a atebodd ac a ddywedodd wrthynt hwy, Os gŵr Duw ydwyf fi, disgynned tân o’r nefoedd, ac ysed di a’th ddeg a deugain. A thân Duw a ddisgynnodd o’r nefoedd, ac a’i hysodd ef a’i ddeg a deugain.\n13 A’r brenin a anfonodd eto y trydydd tywysog ar ddeg a deugain, â’i ddeg a deugain: a’r trydydd tywysog ar ddeg a deugain a aeth i fyny, ac a ddaeth ac a ymgrymodd ar ei liniau gerbron Eleias, ac a ymbiliodd ag ef, ac a lefarodd wrtho, O ŵr Duw, atolwg, bydded fy einioes i, ac einioes dy ddeg gwas a deugain hyn, yn werthfawr yn dy olwg di. 14 Wele, disgynnodd tân o’r nefoedd, ac a ysodd y ddau dywysog cyntaf ar ddeg a deugain, a’u deg a deugeiniau: am hynny yn awr bydded fy einioes i yn werthfawr yn dy olwg di. 15 Ac angel yr Arglwydd a lefarodd wrth Eleias, Dos i waered gydag ef, nac ofna ef. Ac efe a gyfododd, ac a aeth i waered gydag ef at y brenin. 16 Ac efe a ddywedodd wrtho, Fel hyn y dywedodd yr Arglwydd, Oherwydd i ti anfon cenhadau i ymofyn â Baal‐sebub duw Ecron, (ai am nad oes Duw yn Israel i ymofyn â’i air?) am hynny ni ddisgynni o’r gwely y dringaist arno, eithr gan farw y byddi farw.\n17 Felly efe a fu farw, yn ôl gair yr Arglwydd yr hwn a lefarasai Eleias: a Jehoram a deyrnasodd yn ei le ef, yn yr ail flwyddyn i Jehoram mab Jehosaffat brenin Jwda; am nad oedd mab iddo ef. 18 A’r rhan arall o weithredoedd Ahaseia y rhai a wnaeth efe, onid ydynt hwy yn ysgrifenedig yn llyfr cronicl brenhinoedd Israel?


Gwefan y Rheolydd Pensiynau\nGwasanaeth talu diogel ar gyfer cofrestru awtomatig\nCroeso i'r gwasanaeth taliadau diogel cofrestru awtomatig ar y Rhyngrwyd. Cewch chi dalu eich cosb gan ddefnyddio'r safle diogel hwn. Yr ydym yn derbyn y cardiau debyd a chredyd canlynol; MasterCard, Visa, Visa Electron, Maestro ac Amex.\nSylwer y bydd unrhyw swm a delir yn cael ei ddyrannu yn nhrefn yr hysbysiadau a gyhoeddwyd er enghraifft caiff arian ei ddyrannu yn erbyn Hysbysiad Cosb Benodedig yn gyntaf, wedyn yn erbyn Hysbysiad Cosb Gynyddol (os ydych wedi derbyn hysbysiadau cosb eraill, bydd yn rhaid i chi dalu'r rhain ar wahân.)\nGwybodaeth diogelwch(wedi'i leoli islaw'r wybodaeth diogelwch\nDiogelir pob taliad ar-lein gyda cherdyn gan Haenen Soced Diogel(SSL)gyda hyd allwedd amgryptio o 128 bid,sef y lefel uchaf sydd ar gael yn fasnachol.Caiff manylion eich cerdyn talu eu prosesu'n uniongyrchol gan sefydliad rheoli taliad pwrpasol,prif ddarparwr y gwasanaeth sicrhau taliadau ar-lein i asiantaethau?r Llywodraeth,ni chânt eu casglu ac nid ydynt yn hygyrch gan y rheoleiddiwr pensiynau.Caiff ateb rheoli taliadau ar-lein y sefydliad ei asesu ar gyfer diogelwch yn annibynnol ac yn drylwyr,a?i ardystio gan Visa a MasterCard fel prosesydd talu lefel 1 taliad Safon Diogelwch Data y Diwydiant Cardiau Talu(PCI DSS).Mae rhagor o wybodaeth am y safon diogelwch cardiau talu hon ar gael yn: PCI Security Standard\nMae'r Rheolydd Pensiynau ('TPR') yn rheolydd data at ddibenion y Rheoliad Diogelu Data Cyffredinol ('GDPR') a Deddf Diogelu Data 2018. Byddwn yn prosesu eich data personol yn unol ag unrhyw un o'n swyddogaethau a'n hamcanion statudol.\nBydd y manylion talu a ddarperir yn cael eu defnyddio i brosesu taliad unrhyw ddirwyon neu gosbau sy'n ddyledus gennych y mae'r TPR wedi eu codi arnoch chi neu'ch sefydliad. Pan fyddwch yn rhoi eich data personol i ni drwy ganiatâd, gallwch dynnu eich caniatâd yn ôl ar unrhyw adeg gan ddefnyddio'r manylion isod. Pan fyddwch yn darparu data personol unigolyn arall, rydym yn gofyn i chi sicrhau bod gennych y caniatâd neu'r awdurdod angenrheidiol i wneud hynny.\nEfallai y byddwn yn rhannu gwybodaeth amdanoch chi ag adrannau eraill y llywodraeth neu gyrff cyhoeddus ond nid cyn cynnal asesiad effaith diogelu data er mwyn sicrhau bod eich hawliau yn cael eu diogelu. Nid ydym yn gwerthu, yn rhannu nac yn cyflenwi data personol at ddibenion masnachol.\nByddwn ond yn storio eich data personol cyhyd ag y bydd amserlen gadw TPR yn ei ganiatáu. Yn ystod yr amser hwn, efallai y gallwch chi arfer rhai hawliau yng nghyswllt eich data personol fel yr hawl i gael mynediad, gwrthwynebu a chludo data. Os ydych chi'n teimlo ein bod wedi ymdrin â'ch data personol mewn modd sy'n anghyson â'ch hawliau, gallwch gyflwyno cwyn i Swyddfa'r Comisiynydd Gwybodaeth ('ICO').\nOs oes gennych unrhyw gwestiwn am y datganiad preifatrwydd hwn neu sut rydym yn ymdrin â'ch data personol cysylltwch â'n Swyddog Diogelu Data ('DPO') drwy e-bost yn dpa@tpr.gov.uk neu gallwch ysgrifennu atom yn Napier House, Trafalgar Place, Brighton, BN1 4DW. Gallwch gael rhagor o wybodaeth am sut mae eich data personol yn cael ei ddefnyddio, ei gadw'n ddiogel a'ch hawliau drwy ddarllen ein hysbysiad preifatrwydd.\nHelp a gwybodaeth bellach am eich datganiad cydymffurfio:\nGweithredu ar ran cyflogwr\nOs byddwch chiân cael unrhyw drafferth wrth lenwi eich datganiad cydymffurfio ar-lein, mae croeso i chi gysylltu â ni\nFfôn: 0345 600 2475\nEich arweiniad cam wrth gam I gofrestru awtomatig\n© Y Rheolydd Pensiynau\nByddwch yn colli unrhyw newidiadau ar y dudalen hon nad ydych wediÃ¢ÂÂu harbed. Ydych chi eisiau parhau?


Mae ein cyrsiau dŵr gwyn i bobl sy’n chwilio am her badlo anos. Os ydych yn hyderus ar ddŵr sy’n symud ac yr hoffech brofi gwefr a chyffro padlo dyfroedd gwylltion, edrychwch ar ein hystod o gyrsiau dŵr gwyn.\nWhite Water Activities List\nOedolyn Sero i Arwr\nCwrs cyflym gydag un nod, i ddatblygu eich sgiliau caiacio yn gyflym, waeth beth yw eich profiad. Gan ddechrau drwy adeiladu sgiliau sylfaenol cryf ar y dŵr gwastad, byddwn yn eich symud ymlaen yn gyflym i'n dŵr garw gwyn cyffrous. Bydd ein hyfforddwyr hynod brofiadol a brwdfrydig yn rhoi'r wybodaeth a'r adborth i chi er mwyn gwella eich caiacio!\nIeuenctid Sero i Arwr\nOes gennych berson ifanc sy'n awyddus i herio’r tonnau? Mae'r cwrs cyflym hwn yn canolbwyntio ar un peth, datblygu sgiliau caiacio yn gyflym. Gan ddechrau gydag adeiladu sylfeini cryf ar ddŵr gwastad, bydd eich syrffiwr ifanc yn symud ymlaen yn gyflym i'r dŵr gwyn lle bydd yn ennill gwybodaeth a sgiliau helaeth gan ein hyfforddwyr profiadol ac angerddol. Y cwrs hwn yw'r cam gorau i'w gymryd os hoffai eich person ifanc gymryd rhan yn ein rhaglen Academi Plant.\nSesiynau Blas ar Badlo i Deuluoedd\nAm roi cynnig ar weithgaredd newydd? Mae ein Sesiynau Blasu 2 awr o hyd yn wych i rieni a phlant ddysgu gyda’i gilydd. Mae ein pwll dwr gwastad yn sbort ac yn lle diogel i ddysgu sgiliau Canwio, Caiacio a Phadl-fyrddio sylfaenol.


Mae Matthew yn cael bodlonrwydd swydd anhygoel - Mae hwn yn Dai\nMae Matthew yn cael bodlonrwydd swydd anhygoel\nRwy’n cael bodlonrwydd a mwynhad swydd anhygoel\nYn dilyn newid gyrfa, ymunais â’r sector gofal i wneud gwahaniaeth a chwilio am fwy o foddhad swydd. Rwy’n falch i fod wedi gweithio i Hafod am dros saith mlynedd ac nid wyf wedi edrych yn ôl.\nCefais fy annog i ddysgu a thyfu. Yn ogystal â’r cyrsiau hyfforddiant gorfodol, mae cyrsiau ychwanegol i bobl fynd arnynt i ddatblygu sgiliau penodol a dod yn hyrwyddwyr mewn meysydd penodol.\nBûm yn ffodus i weithio gyda nyrsys, uwch gymhorthwyr gofal a rheolwyr rhagorol sydd i gyd wedi fy llywio a rhoi hyder i mi ddatblygu. Roedd fy swydd gyntaf fel gofalwr nos ac wedyn dechreuais shifftiau dydd oedd yn llawer gwell i mi gan fod gen i deulu ifanc. Cefais wedyn fy nyrchafu yn uwch ofalwr ac rwy’n awr yn gymhorthydd gofal nyrsio.\nCefais fudd arbennig o fod yn rhan o raglen newydd Cymhorthydd Gofal Nyrsio Hafod a gyflwynir mewn partneriaeth gyda Phrifysgol De Cymru a Bwrdd Iechyd Aneurin Bevan. Nod y rhaglen yw rhoi cyfle i gymhorthwyr gofal nyrsio i ddatblygu sgiliau newydd fydd yn eu galluogi i roi mwy o gefnogaeth i’r nyrsys y maent yn gweithio gyda nhw. Mae hyn wedi creu llwybr gyrfa newydd ar gyfer staff gofal, yn cynnwys fi fy hunan, lle efallai nad oedd cyfleoedd datblygu ar gael yn flaenorol.\nRoedd ymuno â’r sector gofal yn wahanol iawn i’r hyn a ddisgwyliwn. Roedd gen i lawer i’w ddysgu ond rwy’n falch i mi herio fy hunan i roi cynnig arni. Mae fy niwrnod arferol yn amrywio ond fy mlaenoriaeth yw gofalu am ein preswylwyr yn ogystal â gweini meddyginiaeth a threfnu apwyntiadau meddyg.\nEin nod yw gwneud ein bywydau yn well a cheisio gwneud ychydig o wahaniaeth i fywyd pawb. Gall hyn fod drwy ryngweithio, dweud stori wrthynt neu ddim ond hel atgofion gyda nhw.\nRwy’n cael boddhad a mwynhad anhygoel. Mae dim ond medru bod o gwmpas pobl sydd wedi byw bywydau mor ffrwythlon a rhyfeddol a gwneud ychydig bach o wahaniaeth yn werth y byd i fi.\nRwy’n wirioneddol wedi ei fwynhau ers dod i’r sector gofal. Mae ynglŷn â bod yn berson a all fod yno i wneud gwahaniaeth i rywun. Os yw fy stori yn annog mwy o bobl i’r sector gwych yma a phrofi’r llwybrau gyrfa a wnes i, yna dyna fyddai’r eisin ar y cacen!\nMae Matthew yn Cymhorthydd Gofal Nyrsio gyda Hafod\nGofal No Comments\nPrevious PostShelly yn canfod ei 'lle hapus'\nNext PostRoedd Gemma eisiau newid gyrfa


Datgelu’r lluniau cyntaf o’r unig ysgol filfeddygol yng Nghymru – Golwg360\nDatgelu’r lluniau cyntaf o’r unig ysgol filfeddygol yng Nghymru\nFe agorodd y Ganolfan Addysg Milfeddygaeth gwerth £2 miliwn am y tro cyntaf eleni\nY Ganolfan Addysg Milfeddygaeth, Prifysgol Aberystwyth\nMae Prifysgol Aberystwyth wedi cyhoeddi’r lluniau cyntaf o’u Canolfan Addysg Milfeddygaeth newydd gwerth £2 miliwn, a agorodd am y tro cyntaf eleni.\nDyma yw unig Ysgol Gwyddor Filfeddygol drwy Gymru, ac fe ddechreuodd y myfyrwyr cyntaf ar radd bum mlynedd ym mis Medi eleni.\nBydd myfyrwyr yn treulio dwy flynedd o’r radd yn y ganolfan ar gampws Penglais yn Aberystwyth, cyn trosglwyddo i’r Coleg Milfeddygol Brenhinol yn Swydd Hertford.\nHefyd, mae agweddau o’r cwrs ar gael i fyfyrwyr drwy gyfrwng y Gymraeg, gyda chefnogaeth gan y Coleg Cymraeg Cenedlaethol.\nMae rhaglen y radd yn cwmpasu ystod lawn o greaduriaid, o anifeiliaid anwes i anifeiliaid fferm, yn debyg i raglenni milfeddygol eraill yn y Deyrnas Unedig.\nYn rhan o’r ganolfan a’r cyfleusterau dysgu newydd mae cyfleusterau anatomi ac astudio, a gafodd eu hariannu drwy gyfuniad o roddion gan gyn-fyfyrwyr a chronfeydd y Brifysgol.\nMae’r Ysgol newydd yn adeiladu ar dros 100 mlynedd o addysgu ac ymchwilio ym maes iechyd anifeiliaid ym Mhrifysgol Aberystwyth, ac fe gafodd y radd BSc Biowyddorau Milfeddygol ei gyflwyno yn llwyddiannus ym mis Medi 2015.\n“Mae ymrwymiad y staff a’r myfyrwyr yn ein blwyddyn gyntaf wedi bod yn arbennig,” meddai’r Athro Darrell Abernethy, Pennaeth yr Ysgol Gwyddor Filfeddygol.\n“Mae agor yr Ysgol a’r cyfleusterau newydd yn hynod gyffrous i ni i gyd. Mae ymdrechion a chefnogaeth cymaint o bobl a sefydliadau wedi arwain at hyn – diolch o galon i bawb.\n“Wedi cymaint o waith caled gan staff ym Mhrifysgol Aberystwyth a’r Coleg Milfeddygol Brenhinol yn paratoi ar gyfer dechrau’r cwrs, mae’n deimlad gwych bod y myfyrwyr nawr wrthi’n astudio.\n“Maen nhw’n elwa’n fawr o sgiliau’r tîm staff newydd a’r buddsoddiad sylweddol yn y cyfleusterau newydd.”\nYn ogystal â’r cyfleusterau newydd ar gampws Penglais, bydd myfyrwyr hefyd yn astudio yn y labordai IBERS, sydd wedi eu lleoli yng Ngogerddan, a Chanolfan Geffylau Lluest ar gampws Llanbadarn.\nMae'r cytundeb drafft yn cynnwys mesurau i fynd i'r afael â'r sefyllfa ail gartrefi, yn ôl y BBC


Cynnig - NDM7331 - Senedd Cymru\nSian Gwenllian Arfon\nNDM7331 - Cynnig ar gyfer dadl gan Wrthblaid\nWedi’i gyflwyno ar 03/06/2020 I'w drafod ar 10/06/2020\nCynnig bod y Senedd:\na) sefydlu cynllun gwarantu cyflogaeth i bobl ifanc sy’n dioddef diweithdra o ganlyniad i Covid-19;\nb) sefydlu cynllun ailhyfforddiant ac ailsgilio swyddi wedi’i gynllunio i genfogi’r rhai sydd angen canfod cyflogaeth amgen yn dilyn yr argyfwng;\nc) cynnull cynulliad dinasyddion i drafod sut y dylai Cymru “Adeiladu Nôl yn Well” yn dilyn profiad o’r argyfwng; a\nd) sefydlu "Cronfa Adnewyddu Cymru Gyfan" gwerth biliynnau o bunnoedd i ariannu’r gwaith o ailadeiladu ein gwlad.\nRebecca Evans Gwyr\nNDM7331 - 1 Wedi’i gyflwyno ar 05/06/2020\nDileu popeth a rhoi’r canlynol yn ei le:\n1. Yn nodi’r pecyn o gymorth cyflogadwyedd sydd ar gael ar hyn o bryd drwy Lywodraeth Cymru, gan gynnwys cynllun Twf Swyddi Cymru, sy’n gynllun mawr ei barch sydd wedi helpu dros 19,000 o bobl ifanc i gael swyddi o ansawdd da, a hefyd raglen ReAct sydd wedi bod yn helpu unigolion ers degawd a mwy i ailhyfforddi ac i ddod o hyd i swyddi newydd.\n2. Yn nodi Cronfa Cadernid Economaidd Llywodraeth Cymru, sy’n werth £500 miliwn, ac sy’n helpu miloedd o fusnesau bach a chanolig yng Nghymru ar hyn o bryd i gadw i fynd ac i gadw unigolion mewn gwaith, ac a fydd yn helpu gyda’r adferiad yn y dyfodol.\n3. Yn nodi’r gwaith arbenigol ar gynllunio ar gyfer yr adferiad sy’n cael ei gydgysylltu ar draws Llywodraeth Cymru gan y Cwnsler Cyffredinol, a hefyd y gwaith y mae Gweinidog yr Economi yn ei wneud i nodi rhagor o ymyriadau ym maes sgiliau a fydd yn gallu helpu pobl i ailhyfforddi’n effeithiol yn ystod y misoedd sydd i ddod ac yn ystod y cyfnod adfer.\n4. Yn croesawu’r trafodaethau adeiladol y mae Gweinidog yr Economi wedi’u cael gyda phob parti ynglŷn â sut y gellir cynnig y rhagolygon gorau posibl i bobl ifanc wrth inni ddod allan o gyfnod y Coronafeirws.\n5. Yn cydnabod bod angen gweithio mewn partneriaeth gymdeithasol â’r undebau llafur a busnesau i Ailadeiladu’n Well ar gyfer y dyfodol.\n6. Yn cydnabod bod Llywodraeth Cymru wedi neilltuo bron £2.5 biliwn ar gyfer ei hymateb i Covid-19 ers mis Mawrth 2020, yn nodi hefyd faint yr argyfwng economaidd sy’n wynebu’r Deyrnas Unedig gyfan ac yn galw ar Lywodraeth y DU i ddatblygu pecyn sylweddol i ysgogi’r economi a fydd yn gallu ategu’r gwaith y mae Llywodraeth Cymru yn ei wneud i greu adferiad gwyrdd a theg.\nDarren Millar Gorllewin Clwyd\nNDM7331 - 2 Wedi’i gyflwyno ar 05/06/2020\nYn is-bwynt (a), dileu 'cyflogaeth' a rhoi yn ei le 'prentisiaeth' .\nNDM7331 - 3 Wedi’i gyflwyno ar 05/06/2020\nCynnwys ar ddiwedd is-bwynt (b):\n'a chyflwyno rhaglenni cadw a datblygu sgiliau cyn gynted ag y bo'n ymarferol yn y sectorau sy'n wynebu'r risg fwyaf er mwyn sicrhau na chollir y gallu na'r cyfle i uwchsgilio'r gweithlu lleol yn ystod y cyfnod hwn o lai o weithgarwch.'\nNDM7331 - 4 Wedi’i gyflwyno ar 05/06/2020\nYn is-bwynt (c), dileu 'cynulliad dinasyddion' a rhoi yn ei le 'tasglu trawsbleidiol'.\nNDM7331 - 5 Wedi’i gyflwyno ar 05/06/2020\nDileu is-bwynt d) a rhoi yn ei le:\n'sefydlu Cronfa Adfer Cymunedol Covid i gefnogi'r trefi a'r cymunedau hynny y mae eu heconomïau wedi'u taro galetaf gan y pandemig.'\nNeil McEvoy Canol De Cymru\nNDM7331 - 6 Wedi’i gyflwyno ar 05/06/2020\nEr mwyn ailadeiladu Cymru yn economaidd o ganlyniad i argyfwng Covid-19, yn galw ar Lywodraeth Cymru i:\na) sicrhau bod y cynllun rhyddhad ardrethi busnes Covid-19 yn cefnogi busnesau sy'n meddiannu eiddo ac nid landlordiaid sy'n berchen ar yr eiddo hwnnw;\nb) rhoi cymorth i'r rhai yn y diwydiant lletygarwch sy'n talu rhent llawn i gwmnïau tafarndai yn ystod yr argyfwng;\nc) deddfu i alluogi cwmnïau o Gymru i wneud cais llwyddiannus am gontractau sector cyhoeddus Cymru; a\nd) cyfeirio'i pholisi economaidd tuag at adferiad a gaiff ei arwain gan allforio bwyd a diod drwy greu diwydiant chwisgi cyflawn.


Digon yw digon, wrth i Non Parry ddweud ei bod hi’n amser am sgwrs onest am iechyd meddwl. / Enough is enough, as Non Parry says it’s time to be upfront about mental health.\nYn ogystal a bod yn aelodau o'r grŵp eiconig Eden, mae Non, Emma a Rachael hefyd yn ffrindiau gorau. Ym mhennod olaf y gyfres yma o Digon, mae'r dair yn trafod sut mae eu cyfeillgarwch wedi esblygu dros y blynyddoedd a'u gobeithion ac ofnau ar gyfer y dyfodol.\nWed, 28 Jul 2021 01:00:00 +0000\nMewn sgwrs gynnes ac agored, mae'r cyflwynydd poblogaidd yn datgelu sut y mae wedi ymdopi gyda phwysau gwaith ar wahanol gyfnodau o'i fywyd. Mae Trystan hefyd yn trafod ei gyfnod o salwch difrifol rai blynyddoedd yn ôl, a'r effaith mae hynny'n dal i'w gael arno.\nMon, 19 Jul 2021 16:00:00 +0000\nYn y bennod yma mae Non yn cael cwmni'r actor a cherddor Lisa Jên. Mewn sgwrs agored a chynnes, mae Lisa yn rhannu ei phrofiad o ddsygu a deall mwy y pethau sy'n effeithio ar ei iechyd meddwl. Mae'r bennod yma'n cynnwys trafodaeth am themâu sy'n ymwneud a hunan-niweidio, allai beri gofid i rai gwrandawyr.\nMon, 12 Jul 2021 15:00:00 +0000\nEffaith enwogrwydd, 'toxic masculinity' a mwy ar iechyd meddwl...\nTue, 22 Jun 2021 13:00:00 +0000\nYr arlunydd ac aelod o grŵp Sorela sy'n trafod effaith hunanddelwedd ar iechyd meddwl. Mae'r podlediad yma yn trafod themâu yn ymwneud â iechyd meddwl allai beri gofid i rai gwrandawyr.\nMon, 14 Jun 2021 14:00:00 +0000\nY cyflwynydd Rhydian Bowen Phillips sy'n ymuno â Non i drafod effaith cariad, galar a'r cyfryngau cymdeithasol ar iechyd meddwl. Mae'r podlediad yma yn trafod themâu yn ymwneud â iechyd meddwl allai beri gofid i rai gwrandawyr.\nMon, 07 Jun 2021 15:00:00 +0000\nYr actor Meilir Rhys Williams sy'n cadw cwmni i Non y tro yma\nWed, 17 Feb 2021 15:29:00 +0000\nY cerddor a chyflwynydd yw gwestai Non yn y bennod hon\nWed, 10 Feb 2021 12:04:00 +0000\nY cerddor a chynhyrchydd Gruff Jones yw'r gwestai y tro hwn.\nWed, 03 Feb 2021 16:21:00 +0000\nY cyflwynydd teledu ac awdur yw gwestai diweddaraf Non Parry\nWed, 27 Jan 2021 11:56:00 +0000\nYn y bennod yma caiff Non gwmni’r telynor Dylan Cernyw. Mae Dylan yn wyneb cyfarwydd ar lwyfannau Cymru yn cyfeilio i rai o'n cantorion a chorau mwyaf adnabyddus. Mae hefyd yn rhan o’r ddeuawd boblogaidd Piantel. Mewn sgwrs agored, mae Dylan yn rhannu ei brofiadau fel dyn ifanc yn brwydro anhwylder bwyta, a’r effaith mae hyn wedi cael arno drwy gydol ei fywyd. Mae Non hefyd yn rhannu ei phrofiadau o hunanddelwedd, a’r rhagfarn mae hi wedi ei wynebu ar gyfnodau o’i gyrfa fel menyw yn llygad y cyhoedd.\nWed, 20 Jan 2021 16:22:00 +0000\nFel diddanwr, cerddor a chyflwynydd, Caryl Parry Jones yw un o wynebau mwyaf adnabyddus a dylanwadol y byd adloniant Cymreig. Mae hi’n gyfrifol am gyfoeth o anthemau pop cyfoes a’n llais cyfarwydd ar Sioe Frecwast Radio Cymru 2. Ers ei phlentyndod yn cystadlu mewn eisteddfodau mae Caryl wedi byw gyda chyfnodau o or-bryder ac iselder. Yn y bennod yma mae’n sôn am sut mae agweddau at iechyd meddwl wedi newid ers ei phlentyndod a'r adegau o'i bywyd pan y gwnaeth hi ddioddef. O'r coleg a dyddiau cynnar ei gyrfa hyd heddiw mae Caryl yn rhannu’r pethau mae hi wedi ei weld yn anodd. Mae Caryl a Non hefyd yn rhannu eu profiadau fel rhieni yn trafod iechyd meddwl gyda'u plant.\nWed, 13 Jan 2021 13:49:00 +0000\nCroeso i Digon\nDigon yw digon, wrth i Non Parry ddweud ei bod hi’n amser am sgwrs onest am iechyd meddwl / Enough is enough, as Non Parry says it’s time to be upfront about mental health.\nFri, 08 Jan 2021 10:03:00 +0000


Allt Clun - Parc Cenedlaethol Arfordir Penfro Allt Clun - Parc Cenedlaethol Arfordir Penfro\nAdref / Pethau i’w Gwneud / Cerdded yn y Parc / Teithiau Gwe / Allt Clun\nPELLTER/HYD: 1.1 milltir (1.8 km), 45 munud\nCYMERIAD: Coetir conwydd a chollddail, llethrau serth\nCHWILIWCH AM: Hen lwybrau • mwynglawdd archwiliadol • golygfeydd o fryniau Preseli. Dim sticlau, llwybr anwastad.\nO’r maes parcio cymerwch y trac llydan i fyny i mewn i’r goedwig, dilynwch y trac ac anwybyddwch y llwybrau i’r chwith.\nMae’r trac yn troi i’r dde ac yn dringo. Ble mae’n dod yn wastad, dilynwch y trac i’r chwith a throwch i’r chwith eto wrth y postyn marcio’r llwybr sydd â map a dilynwch y trac llydan i lawr.\nWedi cyrraedd ardal agored, dewiswch y llwybr o’ch blaen i’r chwith o’r goeden dderw (y canol o dri llwybr). Dilynwch y llwybr i lawr a throwch i’r chwith yn siarp ble mae’n wastad (chiliwch am farcwyr llwybr ar y chwith).\nDilynwch y llwybr mwy cul trwy’r coed a, ble mae’r llwybr yn fforcio, cymerwch y llwybr ar yr ochr chwith gan fynd i fyny’r tyle ychydig bach.\n(Fe all fod yn anodd gweld y fforc hon. Os nad ydych wedi ei gweld ac os ydych yn cyrraedd nant, peidiwch â chroesi’r nant, yn lle trowch i’r chwith ac yna i’r dde ar unwaith i fyny’r tyle).\nTrowch i’r dde dros bont gerdded wrth bostyn marcio’r llwybr. Dilynwch lwybr cul, gan fynd i fyny’r tyle yn y pendraw at drac llydan.\nTrowch i’r dde wedi cyrraedd y llwybr llydan a’i ddilyn yn ôl i lawr at y maes parcio.\nCyfeirnod Grid: SN008343\nLawrlwythwch Fap Taith Fer Allr Clun


diffiniad o for: Cyfystyron, geiriau croes ac ynganiad\nHafan › F › for\nYnganu: US [fɔr]\tUK [fɔː(r)]\nprep.Oherwydd y Gorchymyn i dyledus\nconj.Oherwydd fod i\nWebGorchymyn a beicio amrywiol\nddefnyddir ar gyfer dweud pwy neu beth a fwriedir i dderbyn rhywbeth neu yn cael budd ohono; defnyddio am ddweud bod rhywun yn gwneud rhywbeth fel y nad oes rhywun arall i wneud hynny; er mwyn amddiffyn rhywun neu rywbeth\nddefnyddir ar gyfer nodi diben y gwrthrych neu gweithredu\ndefnyddio i ddweud pa mor hir y mae rhywbeth yn para neu yn parhau; defnyddio i ddweud pa mor bell y mae rhywbeth yn cyrraedd, neu pa mor bell y mae rhywun yn mynd\nddefnyddir ar gyfer dweud yr amser penodol neu'r dyddiad y bwriedir rhywbeth ddigwydd\nddefnyddir ar gyfer dweud y person neu'r sefydliad a yw rhywun yn cael eu cyflogi gan\nddefnyddir ar gyfer dweud y gost o gynnyrch neu wasanaeth; defnyddio am ddweud faint o rhywun yn ennill\ndefnyddio am ddweud pa berson neu beth rhywun cefnogi neu'n cytuno â; Os ydych ar gyfer cynllun penodol neu weithgaredd, hoffech chi gymryd rhan ynddo\nsy'n ymwneud â neu sy'n ymwneud â rhywun neu rywbeth\no ganlyniad i rywbeth; oherwydd; ddefnyddir ar ôl enwau fel "rheswm" neu "achosi"\nddefnyddir ar gyfer dangos bod eich teimladau yn cael eu cyfeirio tuag at berson penodol neu peth\ndefnyddio i ddweud pwy rydych yn ei gynrychioli pan fyddwch yn dweud neu'n gwneud rhywbeth\ndefnyddio am ddweud lle yr ydych yn mynd i pan fyddwch yn gadael lle arall\nddefnyddir ar ôl rhai ansoddeiriau, enwau a berfau am ddweud pwy neu beth yw'r cam gweithredu y ferf canlynol\ner mwyn dathlu gwyliau neu achlysur arbennig\ndefnyddio am ddweud pa swm penodol o amser, arian, le, ac ati. gwneud yn bosibl\nddefnyddir ar gyfer dweud pwy sydd teimlad arbennig neu farn am rywbeth\ndefnyddio am ddweud bod ffaith arbennig am rywun neu rywbeth yn syndod pan ystyriwch pwy neu beth ydynt\ndefnyddio am ddweud beth rhywbeth yn golygu neu yn cynrychioli\ndefnyddio am ddweud pa berson rhywbeth arbennig, gweithgaredd, neu berson a fyddai'n briodol ar gyfer\n[Busnes] Un peth fel am ddim ar y rheilffyrdd\nFfynhonnell: I. Murdoch\nAildrefnu gair Saesneg: for\nYn seiliedig ar for, geiriau newydd a ffurfir drwy ychwanegu un llythyr ar ddechrau neu ar ddiwedd\nHoll eiriau Saesneg byrrach o fewn for\t:\nRhestru'r holl eiriau Saesneg byrrach yn for.\nRhestru'r holl eiriau Saesneg Geiriau Saesneg gan ddechrau gyda for, Geiriau Saesneg sy'n cynnwys for neu Geiriau Saesneg sy'n dod i ben gyda for\nGyda yr un drefn, Geiriau Saesneg a ffurfir gan unrhyw ran o : f for or r\nYn seiliedig ar for, holl eiriau Saesneg ffurfio drwy newid un llythyr\nCreu geiriau Saesneg newydd gyda parau llythyr un: fo or\nDod o hyd i eiriau Saesneg yn dechrau gyda for drwy lythyr nesaf\nGeiriau Saesneg gan ddechrau gyda for\t:\nGeiriau Saesneg sy'n cynnwys for\t:\nGeiriau Saesneg sy'n dod i ben gyda for\t:\nCrëir y dudalen hon i egluro beth yw ystyr for. Yma, gallwch ddod o hyd i ddiffiniadau cyflawn o for yn Saesneg ac ieithoedd 40 eraill. Yn gyntaf oll, gallwch wrando ar ynganiadau for yn Saesneg Americanaidd a British English trwy glicio ar eiconau sain. Nesaf, rydym yn rhestru'r diffiniadau gwe mwyaf poblogaidd o for. Efallai nad ydynt yn gywir, ond eu bod yn cynrychioli'r esboniadau diweddaraf yn oes y rhyngrwyd. Ar ben hynny, rydym yn rhestru geiriau eraill sydd â'r un ystyron â for. Yn ogystal â cyfystyron, rhestrir prif wrthonymau ar gyfer for hefyd. Ar gyfer rhestr Word fanwl, gallwch glicio tabiau i newid rhwng cyfystyron a antonyms. Yn bwysicach na hynny, fe welwch y tab ' diffiniadau yn Saesneg ' lle mae'r geiriadur DigoPaul.com yn darparu ystyron cywir for. yn drydydd, rydym yn rhestru ffurfiau geiriau eraill o for: enw, ansoddair, berf, ac adferb. Yn bedwerydd, rydym yn rhoi brawddegau enghreifftiol sy'n cynnwys for. Mae'r brawddegau hyn yn dangos sut y gallwch ddefnyddio'r gair Saesneg o for mewn brawddeg go iawn. Yn bumed, i'ch helpu i ddeall diffiniadau for yn well, rydym hefyd yn cyflwyno tair delwedd i ddangos yr hyn y mae for yn ei olygu mewn gwirionedd. Yn olaf, rydym yn rhestru geiriau Saesneg sy'n dechrau gyda for, geiriau Saesneg sy'n cynnwys for, a geiriau Saesneg sy'n gorffen gyda for.


Heddiw, rydym wedi cyhoeddi llythyr sy’n crynhoi canfyddiadau ein gweithgarwch monitro ym mis Tachwedd 2021 a gynhaliwyd yng Ngwasanaethau Plant a Phobl Ifanc Cyngor Bro Morgannwg. | Arolygiaeth Gofal Cymru\nBwriad y gweithgarwch monitro yw rhoi sicrwydd bod Gwasanaethau Plant a Phobl Ifanc Cyngor Bro Morgannwg yn parhau ar daith gadarnhaol o welliant.\nYm mis Tachwedd, gwnaethom fonitro Gwasanaethau Plant a Phobl Ifanc Cyngor Bro Morgannwg i wneud gwaith dilynol ar ganfyddiadau ein harolygiad ym mis Mawrth 2021.\nO’r dystiolaeth a gasglwyd yn ystod yr adolygiadau hyn, ein barn ni yw bod Gwasanaethau Plant a Phobl Ifanc Cyngor Bro Morgannwg yn parhau i wneud gwelliannau.\nRoedd ein ffocws ar ddiogelwch a llesiant plant a theuluoedd. Gwnaethom ganolbwyntio'n benodol ar welliannau, profiad plant a phobl ifanc, ac a oedd dyletswyddau a chyfrifoldebau statudol, gan gynnwys disgwyliadau o ran ymarfer, wedi cael eu bodloni.\nRydym wedi tynnu sylw'r awdurdod lleol at ein canfyddiadau. Byddwn yn monitro cynnydd drwy weithgarwch gwerthuso perfformiad parhaus.\nI weld ein holl ganfyddiadau ac argymhellion, darllenwch y llythyr llawn isod.


Chwyddwydr ar Awst – wmc blog\n01/08/2017 02/08/2017 Cymraeg\nChwyddwydr ar Awst\nMae ysgolion ynghau fwrw’r haf, ac fe ffarweliwn â mis Gorffennaf yn ogystal! A ninnau’n dathlu dechreuad mis Awst, rydym wrth ein bodd o gyhoeddi’r sioeau newydd campus yn y Ganolfan. O glasuron haf o’r safon ardderchocaf, sydd wedi’u gwarantu i ddiddanu’r teulu cyfan, i berfformiadau cyfoes, mae yna rywbeth i bawb fis Awst hwn yn y Ganolfan.\nMae hoff deulu rhyfeddaf pawb yn awr ar y llwyfan yn y perfformiad cyntaf yn y Deyrnas Unedig o’r comedi cerddorol syfrdanol hwn gan ysgrifenwyr y sioe gerddorol boblogaidd sydd wedi ennill gwobrau lawer, Jersey Boys, gyda’r gerddoriaeth a’r geiriau gan Andrew Lippa, a enwebwyd ar gyfer Gwobr Tony.\nMae Wednesday Addams, tywysoges fwyaf dychrynllyd y tywyllwch, bellach wedi hen dyfu’n oedolyn ac mae ganddi gyfrinach erchyll sy’n hysbys i neb ond i Gomez. Mae hi wedi syrthio mewn cariad â gŵr ifanc mwyn o deulu parchus. A’i anwylyd, Morticia, yn y tywyllwch yn llwyr, a all Gomez lwyddo i gadw cyfrinach ei ferch hyd nes y bydd y ddau deulu’n cyfarfod am ginio tyngedfennol gyda chanlyniadau doniol?\nYmunwch â nhw, ynghyd ag Ewyrth Fester, Lurch, Pugsley a mwy am stori dwymgalon o gariad, teulu a chyfeillgarwch gyda thro annisgwyl.\nA hithau’n cynnwys cerddorfa fyw a sgôr gwreiddiol eithriadol, mae’r Addams Family yn sicr o ddiddanu pob oed. Bydd The Addams Family – The Musical Comedy gyda ni rhwng 1-12 Awst.\nSoirée Haf a Rhagolwg Allgynhwysol, 4 o Awst\nYmunwch â Chwmni Dawns Cenedlaethol Cymru ar 4 Awst hwn am noswaith chwyldroadol o ddawnsio rhagorol, gwinoedd blasus a chwmni gwych.\nMae Marcos Morau, “Ar hyn o bryd, y peth mawr nesaf mewn dawns gyfoes”, yn gweithio yn y Deyrnas Unedig am y tro cyntaf y tu allan i Lundain. Bydd ei ddarn newydd, Tundra, yn cael ei greu gyda Chwmni Dawns Cenedlaethol Cymru ac yn cael ei berfformio fel rhan o’n golygfa epig, P.A.R.A.D.E, ym mis Hydref.\nByddwch y cyntaf yn y rhes aros i weld ein perfformiad cyntaf allgynhwysol o Tundra, a ddilynir gan sesiwn Holi ac Ateb gyda Marcos Morau a’r cwmni. Bydd y noswaith yn parhau ar ein teras to heulog gyda phrofiad o flasu gwin dan arweiniad ein partneriaid corfforaethol, CPA’s Wine.\nBydd yr holl elw o’r noswaith yn cael ei roi tuag at ddatblygu ymgysylltiad â Dawns mewn cymunedau ledled Cymru.\nMae’r comedi cerddorol eithriadol lwyddiannus rhyngwladol, Hairspray the Musical, yng Nghaerdydd 16-26 Awst!\nBaltimore, 1962 yw’r cyfnod. Mae Tracy Turnblad, geneth fawr gyda gwallt mawr a chalon hyd yn oed yn fwy, ar genhadaeth i ddilyn ei breuddwydion a dawnsio’i ffordd i deledu cenedlaethol.\nGan gynnwys y caneuon hynod boblogaidd, Welcome To The 60s, You Can’t Stop The Beat, The Nicest Kids in Town a llawer mwy, peidiwch â cholli’r sioe hon sy’n sicr o’ch gwneud i deimlo’n dda ac a fydd yn eich gadael yn gwenu am ddyddiau.\nFel rhan o’n hymroddiad i annog pobl ifanc i gael eu hysbrydoli dros y celfyddydau, fe fyddwn hefyd yn cynnig disgownt i’r rheiny sy’n 16 oed ac iau. Byddwch yn gyflym, serch hynny, gan fod y rhain yn amodol ar argaeledd! Ewch i’n gwefan i ganfod mwy o wybodaeth.\nDrwy gydol mis Awst, fe fydd ein digwyddiadau teuluol yn llenwi’r mannau cyhoeddus yn y Ganolfan. A hwythau wedi’u cynllunio’n arbennig i annog eich dawn greadigol, bydd ein hwythnosau â thema yn caniatáu i deuluoedd archwilio’u creadigrwydd eu hunain. Yn debyg i Amseroedd gyda Phlantos Bach, bydd digwyddiadau yn ystod ein holl Weithgareddau Teuluol i gyd yn rhad ac am ddim. Bydd y gweithgareddau’n digwydd dros y chwe wythnos gyfan, ac felly nid oes yn rhaid ichi feddwl am ffyrdd newydd a chyffrous o ddiddanu’ch plant – rydym ni wedi meddwl am y cyfan!\nI gael mwy o wybodaeth, ewch i’n tab Sadyrnau Teuluol o dan yr adran Teuluoedd ar ein gwefan, neu cymerwch olwg ar ein Blog Teulu yma.\nRhannwch · Share this\nTags: Bae Caerdydd Canolfan Mileniwm Cymru cmc Drama The Addams Family theatr\nPreviousFamily fun in the Bay this summer\nNextSpotlight on August


Llywodraeth Cymru | Amcanestyniadau poblogaeth awdurdodau lleol Cymru\nDyddiad rhyddhau: 6 Hydref 2016\nCyfnod dan sylw: sail-2014\nMae'r adroddiad hwn yn cynnwys gwybodaeth am ryw, genedigaethau, marwolaethau, mudo, cyfraddau ffrwythlondeb a disgwyliad oes.\nMae’r datganiad hwn yn cyflwyno canlyniadau’r prif amcanestyniadau poblogaeth awdurdodau lleol i Gymru, yn seiliedig ar ffigurau 2014. Mae’r rhagdybiaethau wedi’u seilio ar dueddiadau’r gorffennol. Nid yw amcanestyniadau sy’n cael eu gwneud fel hyn yn ystyried effeithiau polisïau llywodraeth leol na’r llywodraeth ganolog ar lefelau na dosbarthiad y boblogaeth yn y dyfodol; maent yn dangos beth fydd y sefyllfa debygol os bydd y tueddiadau hyn yn parhau.\nLocal authority population projections, 2014-based: Variant projection (Saesneg yn unig)\nAmcanestyniadau poblogaeth awdurdod lleol Cymru sail-2014: Canlyniadau pellach


Siaradodd James o Yard Act â’m calon - Mind\nDydd Mawrth, 10 Mai 2022 Mel\nRydw i wrth fy modd yn teithio, yn cysgu ac yn helpu eraill. Dyna pam y dechreuais wirfoddoli, gweithio i TWE sy’n sefydliad di-elw, a chymryd rhan yn y prosiect hwn.\n“Mae wedi bod yn anodd ymdopi â’m problemau iechyd meddwl wrth dyfu’n oedolyn.”\nDechreuodd fy stori iechyd meddwl pan oeddwn i’n 12 oed. Ers hynny, rydw i wedi bod yn delio â bwlimia, anhwylder personoliaeth emosiynol ansefydlog, iselder a gorbryder. Mae ceisio ymdopi â hynny i gyd ar yr un pryd â mynd i’r ysgol, cyrraedd eich arddegau a thyfu'n oedolyn – wedi bod yn daith anodd doeddwn i ddim yn disgwyl mynd arni. Mae wedi bod yn sefyllfa anodd iawn ond rydw i yma.\nI ddechrau, doeddwn i ddim yn gwybod beth oedd yn bod a doeddwn i’n methu credu beth oedd yn digwydd. Fy rhieni a ddaeth o hyd i gymorth imi drwy CAMHS - y gwasanaethau iechyd meddwl plant a’r glasoed. Fe wnaethon nhw roi cymorth i mi a’m helpu i ddeall beth oedd yn digwydd tu mewn i fy mhen.\nDiflannu oddi ar y radar\nDros y blynyddoedd roeddwn i wedi dysgu beth oedd iechyd meddwl, beth oedd fy iechyd meddwl i, a beth roedd yn ei wneud i mi. Pan gyrhaeddais 16 neu 18 oed, cefais fy symud i’r adran iechyd meddwl i oedolion ac ers hynny mae’r cymorth wedi bod yn anwadal.\nYn ystod y flwyddyn ddiwethaf mae wedi bod yn anodd iawn cael cymorth. Newidiodd bethau o gael therapi wythnosol a oedd yn gymaint o help i gael dim ymhen mis. Roedd hynny’n dorcalonnus. Roeddwn i’n teimlo nad oeddwn i’n bwysig i neb mwyach. Rydych chi’n diflannu oddi ar y radar. Dydych chi ddim yn bodoli mwyach.\n“Roeddwn i wedi synnu clywed James yn dweud fy ngeiriau ac yn cynnwys fy nghath Blue hefyd.”\nWrth i mi weld pobl eraill yn mynd drwy’r hyn rydw i wedi bod drwyddo, roeddwn i eisiau gwneud gwahaniaeth. Doeddwn i ddim eisiau eistedd yno’n cwyno. Roeddwn am weithredu, ac rwy’n gobeithio mai dyna rwy’n ei wneud ar hyn o bryd. Rydw i wrth fy modd yn codi ymwybyddiaeth ac yn gobeithio y gwnaiff hynny wahaniaeth.\nRoedd hi’n anhygoel cael gweithio ar y prosiect hwn gyda James o Yard Act.\nPan gefais wahoddiad i Lundain i gwrdd â James i ffilmio fy stori, yr unig beth roeddwn i’n gallu meddwl oedd “beth ar y ddaear sy’n digwydd?!”.\nDigwyddodd pethau mor gyflym. Alla i ddim coelio ble rydyn ni erbyn hyn. Roeddwn i wedi synnu clywed James yn dweud fy ngeiriau ac yn cynnwys fy nghath Blue hefyd. Pan ddangosais i mam a dad, doedden nhw ddim yn credu’r peth.\nRydw i hefyd wedi’i ddangos i rai o’m ffrindiau, ac roedden nhw’n deall bod hyn yn ddifrifol. Dros y blynyddoedd rydw i wedi bod yn siarad am iechyd meddwl, ond dydw i ddim yn credu bod pobl wir wedi deall mai dyma fy realiti a’r realiti i nifer fawr ohonom. Felly mae’n golygu cymaint cael gweithio ar y prosiect hwn.\nHanes bywyd ar fideo\nPan ysgrifennodd James y geiriau hynny a phan ddarllenais i nhw am y tro cyntaf, roeddwn i wedi synnu. Llwyddodd i drosi'r stori y gallwn i siarad amdani am oriau ac oriau yn fideo 30 eiliad. Dyna chi dalent! Alla i ddim diolch ddigon i James am wneud hynny i mi. Nid yn unig am ei fod yn rhan o Yard Act ond am ei fod wedi cynnwys emosiwn go iawn wrth adrodd fy stori. Mae’n fwy na dim ond geiriau ar ddarn o bapur. Mae'n stori, yn ymwybyddiaeth, yn fywyd. Rwy’n gobeithio y bydd yn helpu pobl, ac rwy’n gobeithio y galla i helpu pobl.\nThis Mental Health Awareness Week, we’re using spoken word to show the different ways people talk about their experiences. Visit our mental health awareness week page here for more info.\nAnxiety and panic attacks Depression Eating problems Personality disorders


Caiff y Comisiynydd ymgynghori â’r Panel Cynghori ynghylch unrhyw fater. Gweinidogion Cymru sydd yn penodi aelodau’r panel. Rhaid i’r panel gynnwys rhwng 3 a 5 aelod bob amser, a bydd yr aelodau’n dal y swydd am 3 blynedd. Mae mwy am waith y panel yn Atodlen 4 Mesur y Gymraeg (Cymru) 2011.\nYr aelodau ar hyn o bryd yw Anne Davies, Nia Elias, Rona Aldrich, Elin Maher a Gwyn Williams (cadeirydd).\nGallwch ddarllen am waith y panel yn eu cylch gwaith. Mae cofrestr buddiannau y Panel cynghori ar gael yma.\nMae Gwyn Williams wedi treulio dros 25 mlynedd yn gweithio yn y cyfryngau. Bu’n gweithio i Gomisiynydd y Gymraeg fel Cyfarwyddwr Hybu, Cyfathrebu a Gweinyddu gan ymuno ag S4C fel Cyfarwyddwr Cyfathrebu yn 2015. Mae’n aelod anweithredol o fwrdd Theatr Genedlaethol Cymru. Gwyn yw cadeirydd y Panel Cynghori ers Mehefin 2021.\nMae Anne Davies yn Athro y Gyfraith a Pholisi Cyhoeddus yn y Adran y Gyfraith ym Mhrifysgol Rhydychen. Mae ganddi arbenigedd ym maes ysgrifennu am gyfraith gyflogaeth a chyfraith gyhoeddus, yn enwedig, am gytundebau llywodraeth. Mae ei harbenigedd cyfreithiol yn werthfawr wrth gynghori’r Comisiynydd o ran arfer ei swyddogaethau. Mae Anne wedi dysgu Cymraeg fel oedolyn a bydd yn gallu cyfrannu safbwynt dysgwyr i drafodaethau’r Panel Cynghori.\nMae Nia Elias yn arwain timoedd Dyngarol a Phartneriaethau i Blood Cancer UK. Mae hi’n cyfuno'r swydd hon â'i swydd ar Fwrdd Cyfarwyddwyr y Coleg Cymraeg Cenedlaethol. Treuliodd Nia bum mlynedd fel Dirprwy Gyfarwyddwr Perfformiad Busnes yng Nghanolfan Mileniwm Cymru yn arwain timau cynhyrchu incwm a phrofiad cwsmeriaid. Bydd ei phrofiad ymarferol o arwain ar weithredu Safonau'r Gymraeg o fewn y sefydliad yn cynnig safbwynt pwysig i drafodaethau’r panel.\nMae gan Rona Aldrich gradd Meistr mewn Llyfrgellyddiaeth ac Astudiaethau Gwybodaeth o Brifysgol Aberystwyth. Ei nod yn ystod ei gyrfa oedd sicrhau mynediad hwylus at wybodaeth a diwylliant o bob math i bawb mewn cymdeithas. Cyn ymddeol roedd yn Brif Swyddog gyda Chyngor Sir Conwy. Ar ôl cyfnod o fod yn hunan-gyflogedig, mae erbyn hyn yn eistedd ar Bwyllgor Cymru Cronfa Gymunedol y Loteri Genedlaethol ac yn Is-gadeirydd Cyngor Llyfrau Cymru.\nMae Elin Maher yn ymgynghorydd iaith ac addysg llawrydd ers nifer o flynyddoedd. Mae wedi bod yn gweithio yn y byd addysg ac o fewn maes datblygu cymunedol a chynllunio ieithyddol trwy gydol ei gyrfa, gyda’r Gymraeg a dwyieithrwydd yn graidd i’w gwaith. Bu’n gweithio i fudiadau Rhieni Dros Addysg Gymraeg, Menter Iaith Casnewydd ac i Gyngor Bwrdeistref Torfaen.


Level 3 Diploma in IT Enhanced IT Programme (EIP)\nCychwyn (w/c): 01/09/2020 Full Time - To be arranged (09:15 to 16:20) Ystrad Mynach\nMae'r cymhwyster hwn yn cynnig cyfle ichi ddatblygu gyrfa wrth gynnal a rheoli adnoddau TGCh. Fe gewch y wybodaeth a'r ddealltwriaeth sydd eu hangen i gefnogi a chynnal systemau cyfrifiadurol.\nBydd unedau craidd y cwrs yn eich galluogi i ennill Diploma City and Guilds Lefel 3 mewn "Cymorth Systemau TGCh" a "Systemau ac Egwyddorion TGCh ar gyfer Gweithwyr Proffesiynol TG".\nBydd yr unedau a astudir yn cynnwys Gofal Cwsmeriaid, Cynnal a Chadw Caledwedd, Iechyd a Diogelwch, Rhwydweithio Cleientiaid Gweinyddu a Gosod Meddalwedd\nByddwch hefyd yn cwblhau 25 diwrnod o leoliad gwaith trwy gydol y flwyddyn lle byddwch yn cael profiad gwaith gwerthfawr. Bydd cyfleoedd ar gael ichi gystadlu mewn cystadlaethau World Skills.\nBydd angen 5 TGAU graddau A * i C neu gymhwyster Lefel 2 mewn Cymorth Systemau. Bydd profiad diwydiannol addas hefyd yn cael ei ystyried.\nBydd gofyn ichi hefyd sefyll prawf byr i benderfynu ar eich gallu presennol mewn mathemateg.\nCyflwynir pob pwnc gan ddefnyddio cyfuniad o sesiynau dosbarth, arddangosiadau a gweithgareddau ymarferol. Byddwch yn cwblhau asesiadau dan reolaeth a osodir gan City and Guilds, bydd yr asesiadau hyn yn cael eu cwblhau dan oruchwyliaeth yn yr ystafell ddosbarth.\nAr ôl cwblhau'r cwrs yn llwyddiannus, byddwch yn barod i gael swydd yn ymwneud â chymorth TG neu rôl gwasanaethu. Byddwch hefyd yn ennill 80 o bwyntiau tariff UCAS a fydd yn caniatáu cyfleoedd i symud ymlaen i lefelau astudio pellach ac uwch.


E-fwletin Tachwedd 25ain, 2013 | Cristnogaeth 21\nE-fwletin Tachwedd 25ain, 2013\nMae’n dymor yr Adfent, tymor y disgwyl a’r paratoi. Byddwn, mi fyddwn fel Cristnogion yn dathlu eto eleni ond beth mewn gwirionedd yw ein disgwyliadau ni? A beth sydd o’n blaenau ni? Ymddengys mai sŵn marwolaeth sydd ym mrig y morwydd – marwolaeth y cread, marw iaith, marw cenedl, marwolaeth Cristnogaeth a marwolaeth yr unigolyn yn arbennig i rai ohonom sydd ar amser benthyg!\nBeth sydd o flaen yr hen enwadau ymneilltuol, anghydffurfiol, yr enwadau ymylol ansefydliadol a fu mor ganolog ym mywyd y genedl?\nBeth am yr Eglwys Babyddol, yr Eglwys Uniongred a’r Eglwys Anglicanaidd hithau, eglwysi hanesyddol a sefydliadol eu natur?\nA beth am y Crynwyr , Byddin yr Iachawdwriaeth, a’r Undodwyr sydd yn lleiafrifoedd llafar a gweithgar yn y gymdeithas? Bellach fodd bynnag yr ydym oll gyda’n gilydd yn lleiafrif yn y gymdeithas gyfoes ac yn dioddef oddi wrth fygythiadau y secwlariaeth ymosodol (yn hytrach na’r secwlariaeth weithredol sydd am gynnwys crefydd yn hytrach na’i chau allan). Clywir hefyd am Gristnogaeth yn cilio o’r Dwyrain Canol yn wyneb erledigaeth, er bod rhai gwroniaid yn dal eu tir yng nghanol yr holl drais a thywallt gwaed. Eto, gwelir Cristnogaeth yn ei gwahanol ffurfiau ar gynnydd yn Tseina ac yn yr Affrig.\nAr y darn hwn o’r ddaear a dynghedwyd ni i fod yn lleiafrif bellach? Er i ni nesáu at ein gilydd, y mae’r amrywiaeth pwyslais yn ein plith yn mynd yn wytnach. Newid y gyfundrefn (yn enwadol neu yn ecwmenaidd) yw ateb rhai. Cred yw’r ateb medd eraill (Diwinyddiaeth) ac union gredu yn arbennig (Dogmatiaeth), Ffydd yn nhermau profiad ac ymddiriedaeth (Ysbrydoledd) yw’r ateb i rai sydd ar y dde ac ar y chwith diwinyddol. Ond beth yw rhan yr eglwys yn hyn oll? A ydyw yn amherthnasol bellach?\nAi ecwmeniaeth yw`r ateb? Mewn Sasiwn yn ddiweddar, cafwyd cymeradwyaeth fyddarol i’r datganiad mai ar lawr gwlad y dylai ecwmeniaeth ddechrau. Wrth gwrs y mae’n rhaid iddo ddechrau yno, ond mi fydda i’n synhwyro ei fod yn ffordd o osgoi uno oddi uchod. Hyd y gwelaf, rhaid iddo weithio o’r gwaelod ac o’r grib. Ar y llaw arall y mae’r gymeradwyaeth y soniais amdani yn adlewyrchu rhwystredigaeth efo cynlluniau uno sydd yn gywrain, yn gymhleth ac yn glogyrnaidd. Ond yn rhy aml defnyddir hynny i guddio rhagfarn a mympwy diwinyddol.\nEto mae’r Babyddes a’r newyddiadureg, Cristina Odone, yn rhagweld Gwanwyn Cristnogaeth mewn termau mwy traddodiadol, yn nhermau’r Pab newydd gyda grym ei bersonoliaeth ostyngedig ac Archesgob newydd Caergaint gyda’i barodrwydd i feirniadu’r sefydliadau ariannol a gwleidyddol. Mae ei phwyslais yn ein hatgoffa, beth bynnag yw’r gyfundrefn, neu a fydd, beth bynnag yw natur ein cred a natur ein ffydd, y mae’r pwyslais ar y person ac ar y gymdeithas yn allweddol. Y mae angen Iesu ac angen ein gilydd arnom.\nNadolig Llawen i holl garedigion Cristnogaeth 21 a Blwyddyn Newydd Dda i’r gwerthoedd a’r egwyddorion y saif drostynt.\nCofnodwyd hwn yn E-Fwletin ar Tachwedd 25, 2013 gan admin.\n← ‘PWY YW IESU?’ – Enid R Morgan E-fwletin Rhagfyr 2il, 2013 →


Sut yr ydym yn gweithio | PSA\nMae ein Bwrdd yn gosod ein strategaeth ac yn sicrhau ein bod yn cyflawni'n gwaith yn dda. Y prif weithredwr Harry Cayton sy'n arwain ein gwaith. Mae ef a'n staff yn annibynnol o lywodraeth (nid ydynt yn weision sifil nac yn gyflogeion i'r GIG).\nMae gan ein staff (oddeutu 40 o bobl) amrywiol sgiliau a rolau yn cynnwys cyfreithiol, llywodraethu, cynnal adolygiadau ac archwiliadau, polisi, ymchwil a gweithrediadau a chyllid.\nMae gennym dair cyfarwyddfa: Craffu ac Ansawdd (goruchwylio rheolyddion a pha mor dda maent yn gweithio), Safonau a Pholisi (datblygu safonau a dylanwadu ar bolisi rheoleiddiol), Gweithrediadau a Llywodraethu (rheoli sut ydyn ni'n darparu ein gwasanaethau). Mae'r rhan fwyaf o'n staff yn gweithio yn Craffu ac Ansawdd.\nMae ein cyllideb flynyddol pob blwyddyn yn llai na £4 miliwn. Rydym wedi ein hariannu mewn tair ffordd:\nMae'r naw rheolydd yr ydym yn eu goruchwylio yn talu ffi orfodol i ni pob blwyddyn. Darparodd y Ddeddf Iechyd a Gofal Cymdeithasol 2012 i'r Awdurdod gael ei ariannu yn bennaf gan y cyrff rheoleiddio\nMae Cofrestrau Achrededig yn gwneud cais i gael eu rheoleiddio ac i dalu ffi i ni i asesu os ydynt yn bodloni ein safonau\nMae'r Adran iechyd a chyrff eraill yn y Deyrnas Unedig ac yn rhyngwladol yn ein comisiynu i'w darparu â chyngor neu i gyflawni adolygiadau.\nPwy sy'n ein goruchwylio\nSenedd sy'n goruchwylio ein gwaith. Mae'r Cyfrin Gyngor yn ymgynghori ar y gyllideb yr ydym yn dweud sydd ei hangen i wneud ein gwaith ac yn gosod y ffioedd y mae'n rhaid i'r rheolyddion dalu. Gall y Pwyllgor Iechyd alw arnom i roi cyfrif o'n gwaith.\nEin hawdurdod cyfreithiol\nCawsom ein sefydlu dan Ddeddf Diwygio'r GIG a Phroffesiynau Gofal Iechyd 2002. Mae ein deddfwriaeth wedi ei addasu ers hynny. Y ddeddfwriaeth fwyaf diweddar oed dy Ddeddf Iechyd a Gofal Cymdeithasol (2012), a roddodd ddau gyfrifoldeb rheoleiddiol newydd i ni parthed ein gwaith gyda Chofrestrau Achrededig; a'n gwaith yn cynghori'r Cyfrin Gyngor ynghylch penodiadau i Gynghorau'r naw rheolydd. Mae gennym awdurdod i:\nAdolygu penderfyniadau a wnaed gan y daw rheolydd ynghylch ‘addasrwydd i ymarfer’ ymarferwyr. Mae gennym y grym i apelio penderfyniadau i'r Uchel Lys (y Llys Sesiwn yn yr Alban) os ydyn ni'n eu hystyried i fod yn annigonol ar gyfer diogelu'r cyhoedd.\nGyfarwyddo rheolydd i newid ei reolau (nid ydym wedi gorfod gwneud hyn hyd yma)\nAchredu cofrestrau gwirfoddol sy'n bodloni ein safonau - ac atal achrediad, gweithredu amodau a diddymu achrediad.\nNid oes gennym y grym i ymchwilio i gwynion ynghylch y rheolyddion gan nad yw'r rhan yma o'r ddeddfwriaeth wedi ei roi ar waith, ond rydym yn gwerthfawrogi clywed gan bobl sy'n barod i rannu eu profiadau gyda ni i helpu hysbysu ein gwaith.\nDarllen hwn nesaf


CYFRANNWCH | National Dance Company Wales\nYn CDCCymru rydym yn credu mewn pŵer dawns! Rydym eisiau rhannu ein hangerdd fel gall mwy o bobl wneud, gwylio, cymryd rhan a dysgu am ddawns mewn ffyrdd mwy creadigol.\nFel elusen gofrestredig, rydym yn dibynnu ar gyfraniadau gan bobl hael, megis chi, i ddod â dawns i bob math o bobl mewn amrywiaeth o lefydd.\nOs hoffech chi gyfrannu i'n gwaith, rydym yn gwerthfawrogi unrhyw beth y gallwch ei roi.\nGallwch gyfrannu trwy Paypal yma:\nPe byddai'n well gennych anfon Neges Destun i Gyfrannu, gallwch anfon y gair NDCWales gan ddilyn â rhif rhwng 1 a 20 (£1-20), i 70085. Ychwanegir y gost at eich bil ffôn ar ddiwedd y mis. Diolch!\nFfyrdd eraill i helpu:\nAmazon Smile & Easyfundraising\nGallwch hefyd ein cefnogi ni ar AmazonSmile drwy siopa yn smile.amazon.co.uk a dewis 'Cwmni Dawns Cenedlaethol Cymru' fel eich elusen ddewisol - yna, bob tro rydych yn siopa, bydd Amazon yn rhoi cyfran o'r arian rydych yn ei wario i ni gyda gwên. Nid yw'n costio dim i chi, a gellir ei wneud mewn ychydig o gliciau.\nRydym wedi cofrestru Cwmni Dawns Cenedlaethol Cymru ag easyfundraising, sy’n golygu y bydd dros 4,000 o siopau a safleoedd yn awr yn gwneud cyfraniad i ni AM DDIM bob tro y byddwch yn defnyddio easyfundraising i siopa gyda nhw. Mae’n RHAD AC AM DDIM ac nid yw’n cymryd llawer o amser.\nYn hytrach na chardiau cyfarch traddodiadol eleni, anfonwch ein e-gerdyn arbennig, a rhowch eich gwariant arferol i CDCCymru. Rhowch y rhodd o ddawns i'ch ffrindiau a'ch teulu - a bydd eich rhodd yn cael ei chyfateb gan Colwinston Charitable Trust.\nEwch i www.dontsendmeacard.com a chwiliwch am National Dance Company Wales - rhaid ichi ddefnyddio ein henw llawn. Diolch!\nRhowch heddiw a bydd Colwinston Charitable Trust yn gwneud cyfraniad cyfatebol i’ch rhodd


Cymru yn arwain dysgu am newid hinsawdd - Prifysgol Cymru\nHafan > Newyddion a Digwyddiadau > Newyddion > General > Cymru yn arwain dysgu am newid hinsawdd\nCymru yn arwain dysgu am newid hinsawdd\nWedi ei bostio ar 26 Gorffennaf 2011\nYr Athro Simon Haslett, Deon STEM, prif olygydd Pedagogy of Climate Change.\nNewydd ei chyhoeddi mae cyfrol hirddisgwyliedig am y modd y mae prifysgolion yn addysgu myfyrwyr am newid hinsawdd, dan arweiniad Athro ym Mhrifysgol Cymru.\nMae Pedagogy of Climate Change yn cynnwys 10 pennod wedi’u hysgrifennu gan academyddion o’r DU ac Awstralia, yn amrywio o agweddau sefydliadol traws-gampws at newid hinsawdd i’r modd yr asesir myfyrwyr ar faterion newid hinsawdd.\nPrif olygydd y gyfrol yw’r Athro Simon Haslett, Deon Ysgol STEM Prifysgol Cymru a welodd yr angen am y llyfr ar ôl trefnu symposiwm â’r un enw ar gyfer y Gymdeithas Ddaearyddol Frenhinol.\nMewn cydweithrediad â Phrifysgol Cymru, mae academyddion o Brifysgol Caer, Prifysgol Plymouth a’r Academi Addysg Uwch, ymhlith eraill, wedi cydweithio i gynhyrchu’r gyfrol.\nDywedodd Simon Haslett, sy’n Athro Daearyddiaeth Ffisegol “Mae addysg newid hinsawdd yn wynebu heriau sylweddol ar hyn o bryd oherwydd llwyddiant cyfyngedig uwchgynadleddau rhyngwladol diweddar megis Copenhagen, sgandalau megis ‘climategate’ oedd yn ymwneud ag ebyst academaidd a ryddhawyd, a’r ffaith fod Ewrop newydd brofi dau o’r gaeafau oeraf ers blynyddoedd lawer .”\n“Mae’r cyhoedd a myfyrwyr bellach yn fwy amheus ynglŷn â sail wyddonol newid hinsawdd, a thasg darlithwyr yw cyflwyno’r wybodaeth a’r ddealltwriaeth iddynt allu gwerthuso adroddiadau’r cyfryngau yn y ffordd iawn.”\n“Yr hyn sy’n peri pryder yw’r ‘blinder gwyrdd’ cynyddol sydd gan fyfyrwyr, oherwydd mae’r genhedlaeth bresennol wedi cael eu dysgu am newid hinsawdd drwy eu gyrfa ysgol ac felly yn aml maent wedi cael llond bol o glywed amdano eto yn y brifysgol.”\n“Mae angen i ddarlithwyr a phrifysgolion fod yn arloesol a difyr fel bod myfyrwyr yn cymryd sylw - wedi’r cyfan mae’n bosibl mai’r genhedlaeth bresennol o fyfyrwyr fydd y graddedigion olaf a fydd yn gallu sicrhau newid ystyrlon cyn bod effeithiau newid hinsawdd difrifol yn digwydd. Mae’r gyfrol hon yn cynnig enghreifftiau o’r ffordd y mae academyddion a phrifysgolion wedi newid pethau.”\nCyhoeddir y gyfrol gan yr Academi Addysg Uwch ac mae modd ei lawrlwytho o’u gwefan, er mwyn iddi fod ar gael i bawb. Cyflwynwyd y gyfrol hefyd gan dîm o Brifysgol Cymru yn yr arddangosfa Newid Hinsawdd yn Abertawe yr wythnos hon, ac mae copïau’n cael eu hanfon at holl sefydliadau Prifysgol Cymru. Mae cyhoeddi’r gyfrol yn rhan o gyfraniad ehangach y Brifysgol i addysg datblygu cynaliadwy a dinasyddiaeth fyd-eang yng Nghymru.\nGellir lawrlwytho Pedagogy of Climate Change o http://gees.ac.uk/pubs/other/pocc/pocc.htm


Ymwadiad -Beicio Gogledd Cymru\nDarperir gwybodaeth, nwyddau a gwasanaethau (neu wybodaeth, nwyddau a gwasanaethau trydydd parti) gwefan ‘Beicio Gogleddd Cymru’ ‘fel y maent’ ac ni wneir unrhyw gyflwyniadau neu gymeradwyaeth a heb warant o unrhyw fath boed yn benodol neu’n oblygedig, gan gynnwys ond heb fod yn gyfyngedig i warantau goblygedig o safon foddhaol, ffitrwydd i bwrpas penodol, diffyg tor-hawlfraint, cysondeb, diogelwch a chywirdeb. Nid ydym yn gwarantu y bydd y swyddogaethau a gynhwysir yn y deunydd ar y safle hwn yn ddi-ymyrraeth neu’n rhydd rhag gwallau, y bydd diffygion yn cael eu cywiro, neu fod y safle hwn neu’r gweinydd sy’n golygu ei fod ar gael yn rhydd rhag firysau neu’n cynrychioli swyddogaetholdeb, cywirdeb, dibynadwyedd y deunyddiau. Ni fyddwn, mewn unrhyw achos, yn atebol am unrhyw golled neu niwed gan gynnwys, heb gyfyngiad, colled neu niwed anuniongyrchol neu ddilynol, neu unrhyw golled neu niwed beth bynnag yn deillio o ddefnyddio neu golli defnydd data, neu elw, yn deillio o neu mewn cysylltiad gyda defnyddio gwefannau beiciogogleddcymru.co.uk a Chyngor Sir Ddinbych.\nBydd y Telerau a’r Amodau hyn yn cael eu llywodraethu dan a’u dehongli yn unol â chyfreithiau Cymru a Lloegr. Bydd unrhyw anghydfod sy’n codi dan y Telerau a’r Amodau hyn yn ddarostyngedig i awdurdod llysoedd Cymru a Lloegr yn unig.\nMae defnydd o’r wefan hon ar gyfer eich defnydd personol ac anfasnachol chi. Ni chaniateir copïo, atgynhyrchu, ail-gyhoeddi, lawrlwytho, postio, darlledu neu drosgludo deunydd mewn unrhyw ffordd ar wahân i er eich defnydd personol ac anfasnachol chi yn eich cartref. Mae angen caniatâd beiciogogleddcymru.co.uk a Chyngor Sir Ddinbych ar gyfer unrhyw ddefnydd arall.\nMae’r wefan hon yn cynnwys cysylltiadau i wefannau eraill, nad ydynt yn cael eu gweithredu gan Gyngor Sir Ddinbych. Nid yw Cyngor Sir Ddinbych yn gyfrifol am gynnwys y safleoedd hyn ac nid yw’n derbyn unrhyw atebolrwydd a all godi mewn perthynas â defnyddio safleoedd eraill.\nRydym yn croesawu cysylltiadau gyda’n gwefan. Mae gennych ryddid i sefydlu cysylltiad hyperdestun gyda’r safle hwn cyn belled â nad yw’r cysylltiad yn datgan neu’n awgrymu unrhyw nodded o’ch safle chi gan beiciohiraethog.com, neu ymgorffori o fewn unrhyw wefan neu wasanaeth arall unrhyw eiddo deallusol beiciogogleddcymru.co.uk.\nRydym yn eich gwahodd i ddwyn i’n sylw unrhyw ddeunydd ar y wefan y credwch ei fod yn anghywir. Os gwelwch yn dda, anfonwch gopi o’r wybodaeth i ridenorthwales@gmail.com, ynghyd ag esboniad.\nMae Beicio Mynydd yn weithgaredd peryglus.\nNid yw beicio gogledd Cymru yn derbyn unrhyw am unrhyw niwed, anaf i chi neu eich parti mewn cysylltiad gyda beicio mynydd. Y mae defnyddwyr yn cymryd rhan yn y gweithgaredd ar risg ei hunain, o fewn ei gallu beicio gan sicrhau fod cyfarpar mewn cyflwr da.


ASP - Meddygaeth amgen\nASP | Llun: Hugo Arg\nPLANHIGION HYSBYSIAD Gweler\nAspen cael ei gydnabod gan yr hir, Ijusa a chefnffyrdd llyfn, y goron awyrog ac yn gadael bron crwn sy'n crynu yn y gust lleiaf o wynt. Mae hyn yn cael ei achosi cryndod gan y coesyn ddeilen hir yw'r gwastad oddi wrth ochr y ddisg ddeilen stiff ac yn gymharol drwm, sydd yn gyson disgyn drosodd i un ochr neu'r llall. Aspen yn Ijuskrävande ac yn tyfu gyda chariad yn y prysgwydd a'r goedwig, ar lethrau a bryniau.\nAr ôl yr oes iâ ddiwethaf yn un aethnenni o'r goeden gyntaf a ddaeth yn ôl pan fydd yr iâ encilio. Aspen yn tyfu'n gyflym, ac erbyn yr hir, llorweddol bas, gwreiddiau fertigol yn ffurfio gall llawer o sugnwyr fod yn goeden unigol o arwain at talp tew. Mae'r rhisgl llawn sudd yn hoff gan gnofilod a cheirw. Mae'r coed yn feddal ac yn ysgafn ac yn cael ei ddefnyddio y gweithgynhyrchu gêm.\nMewn meddygaeth gwerin defnyddio rhisgl a dail eiddo antiseptig, a blagur blodau'r wedi paratoi te a ddefnyddir, gan gynnwys i wella gowt a broncitis.\nDigwyddiad: Cyffredinol ar draws y wlad yn y coedwigoedd a'r bryniau. Digwydd hefyd yn y mynyddoedd.\nNodweddion: Gall coed uchel, yn 20 m, fel eithriad gwryw m. 30 ar wahân a honträd. Straen ar y dechrau yn llyfn ac yn wyrdd-llwyd, fel Ijusgrå hyn neu frown gyda rhychau isel ger y gwaelod. Dail gyda hir, tenau, siafft gwastad, y dŵr egin mwy o faint ac yn y galon fel ei gilydd. Fflysio yn hytrach yn hwyr ym mis Mai y dail brown copr yn gyntaf, ac yna llwyd-wyrdd ar y top ac o dan Ijusgrå. Fall lliw melyn yw'r boeth gydag awgrym o goch. Hanträden yn frith gan coch-frown gwyddau bach ym mis Mawrth. Maent yn ddiweddarach yn dod yn grayish-frown ac yn disgyn yn gynnar ar ôl. Honträden wedi wyddau bach gwyrdd gyda mynyddoedd arddangos coch-frown a gwallt llwyd. Ym mis Mai maent yn rhyddhau hadau gwlanog. Lluosogi yw drwy hadau yn ogystal â ffurfio doreithiog o sugnwyr. Blas chwerw.\nGan ddefnyddio rhannau o blanhigion: rhisgl, dail ffres, blagur blodau.\nPynciau Cynnwys: Glycosides, tannin, flavonoids, sinamon deilliadau asid, halwynau mwynol.\nEffeithiau Meddygol: antiseptig, gwrthlidiol, twymyn-lleihau.\nDefnydd: Materion Cyfoes fel antiseptig, fewnol fel modd dwymyn.


Os byddwch yn gadael y Llu Heddlu tra yn aelod gweithredol o'r Cynllun 2015, neu os ydych yn dewis optio allan o'r cynllun cyn ymddeol, mae yna nifer o opsiynau ar gael i chi.\nGallwch ddewis optio allan o Gynllun 2015 ar unrhyw adeg trwy anfon Datganiad Optio Allan i’ch Llu Heddlu. Os byddwch chi’n dewis optio allan yn y 3 mis cyntaf ar ôl ymuno â’r Llu Heddlu, mae eich penderfyniad yn cael ei ôl-ddyddio i’r dyddiad y daethoch yn aelod o’r Llu Heddlu.\nOs byddwch yn dewis optio allan o Gynllun 2015 gyda llai na 2 flynedd o wasanaeth cymwys ac nad ydych wedi trosglwyddo unrhyw wasanaeth i mewn, bydd eich cyfraniadau pensiwn yn cael eu had-dalu. I'r gwrthwyneb, os byddwch yn cronni 2 flynedd neu fwy o wasanaeth cymwys ac yna'n gadael, bydd eich budd-daliadau yn cael ei ohirio h.y. buddion Gohiriedig.\nOs byddwch yn dewis gadael Cynllun 2015 ar unrhyw ddyddiad yn y dyfodol, bydd eich penderfyniad yn dod i rym o ddechrau eich cyfnod tâl nesaf ar ôl i’ch Llu Heddlu dderbyn eich datganiad optio allan neu ar unrhyw ddyddiad wedyn y mae eich Llu Heddlu yn ei ystyried yn addas.\nOs byddwch yn dewis optio allan o Gynllun 2015 gallwch ail-ymuno os dymunwch. Gall hyn fod yn amodol ar archwiliad meddygol, ar eich traul chi, i benderfynu a fyddwch yn gymwys i gael buddion afiechyd.\nOs byddwch yn gadael y Llu Heddlu gyda llai na dwy flynedd o wasanaeth cymwys a heb hawl i unrhyw fudd arall dan Gynllun 2015, efallai y byddwch yn gymwys i gael eich cyfraniadau pensiwn yn ôl dan Gynllun 2015, llai treth a ddidynnwyd.\nAr y llaw arall, yn yr un modd ag unrhyw un sy’n gadael, gallwch ofyn i’ch buddion dan Gynllun 2015 gael eu trosglwyddo i gynllun pensiwn arall. Dylech nodi mai dim ond y cyfraniadau yr ydych chi wedi eu talu fydd yn cael eu had-dalu.\nOs byddwch yn dewis eithrio o Gynllun 2015 ar ôl 3 mis ond cyn 2 flynedd o Wasanaeth Cymwys byddwch yn cael ad-daliad o’ch cyfraniadau pensiwn wrth adael y Llu Heddlu.\nYr eithriad i hyn yw os byddwch yn anaddas yn feddygol yn barhaol o ganlyniad i niwed a gawsoch wrth gyflawni eich dyletswydd a bod eich Llu Heddlu yn eich ymddeol yn orfodol ar sail afiechyd; yna bydd gennych hawl i bensiwn dan Gynllun 2015.\nByddwch yn dod yn Aelod Gohiriedig os oes gennych o leiaf ddwy flynedd o Wasanaeth Cymwys ac:\neich bod yn gadael y Llu Heddlu cyn OPIA; neu\neich bod yn gadael y llu heddlu ar ôl cyrraedd OPIA, ond cyn cyrraedd eich SPA ac nad ydych yn cymryd eich pensiwn; neu\neich bod yn dewis optio allan.\nOs byddwch yn ailymuno â’r Llu Heddlu neu yn dewis ailymuno â’r cynllun cyn pen 5 mlynedd byddwch yn dod yn aelod gweithredol eto. Fel arall byddwch yn parhau yn aelod gohiriedig. Oni bai eich bod yn trosglwyddo eich buddion Cynllun 2015 i gynllun pensiwn arall, neu bod pensiwn gohiriedig yn dod i gael ei dalu yn gynnar, byddwch yn derbyn Pensiwn Gohiriedig pan gyrhaeddwch eich Oedran Pensiwn Wladwriaeth (OPW), a all newid yn y dyfodol.\nBydd Pensiwn Gohiriedig yn cael ei gynyddu yn unol â CPI dan Ddeddf Pensiynau (Cynyddu) 1971 o’r amser y byddwch yn gadael y Llu Heddlu neu yn dewis eithrio hyd y dyddiad pan fydd eich buddion yn dod yn daladwy.\nMae aelod yn gadael y Llu Heddlu yn 50 oed gyda phensiwn a enillwyd a grynhowyd o £20,000 y flwyddyn. Pan fydd ef/hi yn gadael, bydd ei b/phensiwn a enillwyd a grynhowyd yn cynyddu yn unol â CPI dan Ddeddf Pensiynau (Cynyddu) 1971 a bydd yn daladwy ar ei SPA ef/hi).\nTybiwn, erbyn yr adeg y bydd yn cyrraedd ei SPA bod ei B/phensiwn Gohiriedig ef/hi wedi cynyddu dan Ddeddf Pensiynau (Cynyddu) 1971 o 40%. Bydd yr aelod felly yn gallu ymddeol ar ei SPA gyda phensiwn o tua £28,000 (£20,000 + 40%).\nWrth ymddeol, mae gan yr aelod y dewis i gymudo pensiwn am gyfandaliad ar gyfradd o £12 o gyfandaliad am bob £1 o bensiwn a ildir. Ni all y cyfandaliad cymudo fod yn fwy na 25% o werth pensiwn yr aelod.\nAil-Ymuno a'r Cynllun\nOs ydych yn dychwelyd i’r Llu Heddlu ar ôl bwlch yn eich gwasanaeth (nid yw hyn yn cynnwys seibiant gyrfa) nad yw’n hwy na 5 mlynedd, efallai y byddwch yn medru crynhoi buddion y dyfodol yng Nghynllun 2015.\nOs dewch chi yn aelod gweithredol o Gynllun 2015 eto ar ôl bwlch yn eich gwasanaeth nad yw’n hwy na 5 mlynedd bydd eich pensiwn Cynllun 2015 yn cael ei ailbrisio fel petaech, yn ystod y bwlch yn eich gwasanaeth, yn aelod gweithredol (h.y. wedi ei ailbrisio yn unol â CPI+1.25% y flwyddyn) ond fel petaech heb dderbyn unrhyw Enillion Pensiynadwy.\nOs dewch chi yn aelod gweithredol o Gynllun 2015 eto ar ôl bwlch yn eich gwasanaeth sy’n fwy na 5 mlynedd, bydd y pensiwn sydd wedi ei grynhoi dan Gynllun 2015 cyn eich bwlch mewn gwasanaeth yn bensiwn gohiriedig a bydd yn cael ei ailbrisio yn unol â CPI yn flynyddol o’r dyddiad pan wnaethoch gychwyn ar eich bwlch mewn gwasanaeth. Bydd y pensiwn wedi ei grynhoi yn ystod eich cyfnod gwasanaeth presennol fel aelod gweithredol yn cael ei ailbrisio yn unol â CPI + 1.25% y flwyddyn tra byddwch yn parhau yn aelod gweithredol.\nFe'ch cynghorir yn gryf i wirio eich sefyllfa ynghylch diogelu eich hawliau cronedig a mesurau diogelu eraill o dan y Cynllun 1987 neu Gynllun 2006.\nAr gyfer dibenion y Ddolen Cyflog Terfynol (a ddefnyddir i gyfrifo buddion dan Gynllun 1987 neu Gynllun 2006), bydd gwasanaeth dan Gynllun 1987 neu Gynllun 2006 yn cael ei gymryd fel petai’n dod i ben pan wnaethoch gychwyn ar eich bwlch gwasanaeth, felly fe’ch cynghorir yn gryf i wirio eich sefyllfa.\nOs byddwch yn gadael y llu heddlu neu yn dewis eithrio o Gynllun 2015 cyn eich Oedran Pensiwn Arferol (OPA), efallai y bydd gennych ddewis o opsiynau ar gyfer eich buddion. Bydd eich dewis yn dibynnu ar hyd eich gwasanaeth cymwys. Os yw cyfanswm eich gwasanaeth cymwys yn llai na 3 mis, yna bydd eich cyfraniadau yn cael eu had-dalu.\nFodd bynnag, os yw cyfanswm eich gwasanaeth cymwys yn 3 mis neu fwy, ond yn llai na 2 flynedd, eich dewis yw trosglwyddo eich Buddion Cynllun 2015 i gynllun pensiwn arall, neu ad-daliad o’ch cyfraniadau. Os oes gennych ddwy flynedd neu fwy o wasanaeth cymwys eich dewisiadau yw trosglwyddo eich Buddion Cynllun 2015 allan i gynllun pensiwn arall, neu gadw buddion gohiriedig yng Nghynllun 2015.\nEfallai y byddwch yn gallu trosglwyddo eich buddion Cynllun 2015 i gynllun pensiwn gwasanaeth cyhoeddus arall, neu i gynllun pensiwn arall sydd wedi ei gofrestru gyda Chyllid a Thollau EM. Bydd y taliad trosglwyddo ar ffurf gwerth trosglwyddo yn cyfateb i arian parod.\nDylech fod yn ymwybodol y gall cyfyngiadau amser fod yn berthnasol (e.e. 12 mis i drosglwyddo ar ôl ymuno â chynllun clwb)\nOs byddwch yn derbyn ad-daliad o’ch cyfraniadau, nid oes gennych hawl i Bensiwn Gohiriedig a dim ond os gwnewch chi ad-dalu yr ad-daliad cyfraniadau yn gyntaf y bydd trosglwyddo allan yn bosibl.\nEfallai na fydd y gwerth trosglwyddo yn prynu yr un faint o bensiwn a grynhowyd yn eich cynllun newydd – dylai amcangyfrif gan eich cynllun newydd roi syniad i chi.\nArgymhellir yn gryf i geisio Cyngor Ariannol Annibynnol cyn penderfynu p'un ai i drosglwyddo eich buddion o'r Cynllun 2015.\nMae’r Llywodraeth wedi cyfyngu ar drosglwyddiadau o gynlluniau pensiwn y gwasanaeth cyhoeddus sydd heb eu hariannu (fel Cynlluniau Pensiwn yr Heddlu) i Gynlluniau Pensiwn Cyfraniadau Diffiniedig a threfniadau buddion hyblyg eraill o 6 Ebrill 2015 ymlaen.\nOs ydych yn ystyried optio allan o Gynllun 2015, argymhellir yn gryf i chi gymryd Cyngor Ariannol Annibynnol cyn i chi wneud penderfyniad.


Pacific French Ffranc I Yen Cyfradd cyfnewid\nData cyfraddau cyfnewid y Cenhedloedd Unedig ar 10/08/2020 02:00\nPacific French Ffranc I Yen gyfradd gyfnewid heddiw. Pacific French Ffranc yn Yen heddiw.\nPacific French Ffranc I Yen gyfradd gyfnewid heddiw\n1 Pacific French Ffranc (XPF) yn hafal i 1.05 Yen (JPY)\n1 Yen (JPY) yn hafal i 0.96 Pacific French Ffranc (XPF)\nMae gan y gyfradd cyfnewid arian cyfred werth cyfartalog y dydd yn ôl canlyniadau masnachu ar y gyfnewidfa ac fe'i gosodir am y diwrnod cyfan gan y banc cenedlaethol. Gwybodaeth am y gyfradd gyfnewid o ffynonellau agored. Gwneir yr holl weithrediadau cyfnewid arian cyfred mewn banciau ar sail y gyfradd gyfnewid swyddogol hon Pacific French Ffranc i Yen heddiw. Mae gwybodaeth cyfradd gyfnewid yn gyfeiriol ac yn rhad ac am ddim ac yn newid bob dydd.\nMae 1 Pacific French Ffranc bellach yn 1.05 Yen yn Ewrop. Cododd 1 Pacific French Ffranc gan 0.000177 Yen heddiw yn y prif fanc yn Ewrop. Mae cyfradd gyfnewid Pacific French Ffranc yn uwch o'i chymharu â Yen yn ôl cyfraddau cyfnewid arian cyfred Ewropeaidd. Heddiw, mae 1 Pacific French Ffranc yn costio 1.05 Yen mewn banc Ewropeaidd.\nTrosi Pacific French Ffranc I Yen Pacific French Ffranc I Yen byw ar farchnad cyfnewid Forex Pacific French Ffranc I Yen Hanes y gyfradd gyfnewid\nPacific French Ffranc I Yen Cyfradd cyfnewid heddiw yn 10 Awst 2020\nDangosir deinameg Pacific French Ffranc i Yen dros sawl diwrnod yn ein tabl. Mae'r tabl yn cynnwys gwerthoedd cyfradd cyfnewid dros y dyddiau diwethaf. Mae'n bwysig gweld nid yn unig y gyfradd gyfnewid ar gyfer heddiw, ond hefyd y cyfraddau ar gyfer ddoe a'r diwrnod o'r blaen. Dadansoddwch a rhagwelwch gyfradd gyfnewid Pacific French Ffranc i Yen ar gyfer yfory a phrynwch yr arian cyfred yn broffidiol.\n10.08.2020 1.044622 0.000177 ↑\n09.08.2020 1.044444 -\n08.08.2020 1.044444 -0.009197 ↓\n07.08.2020 1.053642 0.008511 ↑\n06.08.2020 1.045131 -0.004327 ↓\nPacific French Ffranc (XPF)\nAr gyfer 1 Pacific French Ffranc mae angen i chi dalu 1.05 Yen. Pris 5 Pacific French Ffranc ar y gyfradd gyfnewid yw 5.23 Yen. Mae 10.45 Yen heddiw yn costio 10 Pacific French Ffranc yn y cyfradd cyfnewid. Mae 26.14 Yen heddiw yn costio 25 Pacific French Ffranc yn y cyfradd cyfnewid. Mae 1 Pacific French Ffranc bellach yn hafal i 1.05 Yen. Cyfradd swyddogol y banc cenedlaethol. Cododd 1 Pacific French Ffranc gan 0.000177 Yen heddiw yn ôl cyfradd gyfnewid prif fanc y wlad.\n1.05 JPY 5.23 JPY 10.45 JPY 26.14 JPY 52.27 JPY 104.55 JPY 261.36 JPY 522.73 JPY\n9.57 Pacific French Ffranc, cost 10 Yen ar y gyfradd gyfnewid ar gyfer heddiw. Mae 47.83 Pacific French Ffranc heddiw yn costio 50 JPY yn y gyfnewidfa cyfradd. Mae 100 Yen bellach yn 95.65 Pacific French Ffranc. Pris 250 Yen ar y gyfradd gyfnewid yw 239.13 Pacific French Ffranc. Mae cyfradd gyfnewid Pacific French Ffranc yn cynyddu yn erbyn Yen. Heddiw, mae 1 Pacific French Ffranc yn costio 1.05 Yen ym manc cenedlaethol y wlad.\n9.57 XPF 47.83 XPF 95.65 XPF 239.13 XPF 478.26 XPF 956.52 XPF 2 391.29 XPF 4 782.59 XPF


Rhaglen ar gyfer Pwyllgor Trwyddedu Cyffredinol ar Dydd Llun, 2ail Rhagfyr, 2019, 10.00 y.b.\nPwyllgor Trwyddedu Cyffredinol - Dydd Llun, 2ail Rhagfyr, 2019 10.00 y.b.\nRhaglen Gyflawn PDF 653 KB\nDerbyniwyd ymddiheuriad gan y Cynghorydd Angela Russell\nCroesawyd y Cynghorydd W Gareth Roberts fel aelod newydd i’r Pwyllgor Trwyddedu Cyffredinol\nBydd y Cadeirydd yn cynnig y dylid llofnodi cofnodion cyfarfod o’r pwyllgor hwn a gynhaliwyd 9fed o Fedi 2019 fel rhai cywir\nLlofnododd y Cadeirydd gofnodion cyfarfod o’r pwyllgor a gynhaliwyd Medi 9fed 2019 fel rhai cywir.\nCOFNODION IS-BWYLLGOR TRWYDDEDU CYFFREDINOL PDF 109 KB\n2019-09-18 , eitem 5. PDF 85 KB\n2019-09-20 , eitem 5. PDF 50 KB\n2019-10-07 , eitem 5. PDF 73 KB\nDerbyniwyd, er gwybodaeth gofnodion yr Is bwyllgorau a gynhaliwyd 1af o Awst 2019,\n18 Medi 2019, 20 Medi 2019 a’r 7fed o Hydref 2019\nDIRPRWYO HAWLIAU I BENDERFYNU AR GEISIADAU TRWYDDEDAU TACSI PDF 134 KB\nCyflwynwyd adroddiad gan Pennaeth yr Amgylchedd yn gofyn i’r Pwyllgor gefnogi’r egwyddor o adolygu’r cynllun dirprwyo cyfredol. Eglurwyd bod gan y Cyngor, fel Awdurdod Trwyddedu ddyletswydd o dan y Ddeddf Cymalau Heddluoedd Trefol 1847 a’r Ddeddf Llywodraeth Leol (Darpariaethau Amrywiol) 1976 i drwyddedu gyrwyr a cherbydau hurio preifat a hacni, a gweithredwyr. Ategwyd ei bod yn ofynnol i’r Awdurdod sicrhau bod y sawl sydd yn ymgeisio am drwydded gyrrwr/ gweithredwr, neu’n ymgeisio i adnewyddu trwydded o’r fath, yn unigolyn ‘addas a phriodol’ i ddal y drwydded honno. Atgoffwyd yr Aelodau mai prif bwrpas trwyddedu cerbydau, gweithredwyr a gyrwyr yw diogelu iechyd y cyhoedd. Dyma’r flaenoriaeth mae’r Cyngor wedi ei ystyried wrth fabwysiadau trefn bwrpasol i geisio cyfarch hyn.\nTynnwyd sylw at eiriad y Cyfansoddiad sydd yn gosod trefn benodol o ran pa benderfyniadau sydd wedi eu dirprwyo i swyddogion; a pha benderfyniadau sydd yn disgyn o dan gyfrifoldebau’r Is-Bwyllgor ynghyd a’r hawliau dirprwyedig sydd wedi ei dirprwyo i Pennaeth yr Amgylchedd sydd yn awdurdodi swyddogion ar ei ran.\nWrth drafod y drefn bresennol nodwyd bod gwydnwch i benderfyniadau’r Is Bwyllgor oherwydd bod pob ymgeisydd yn derbyn gwrandawiad teg. Rhoddir cyfle i bob ymgeisydd roi cefndir o ran y troseddau ac mae adroddiad ac argymhelliad y Swyddog Trwyddedu yn ogystal â thystiolaeth a gyflwynir yn sicrhau bod gan yr Is bwyllgor y dystiolaeth ar wybodaeth angenrheidiol ar gyfer gwneud penderfyniad. Bydd yr ymgeisydd yn derbyn eglurhad llawn ar lafar ac yn ysgrifenedig am resymeg y penderfyniad gan y Cyfreithiwr.\nTynnwyd sylw'r Aelodau at bedwar opsiwn dechreuol a gynigiwyd gan Pennaeth yr Amgylchedd. Amlygwyd bod trefniadau dirprwyo penderfyniadau yn amrywio o Gyngor i Gyngor, ond o safbwynt Cyngor Gwynedd amlinellwyd bod rôl bwysig i’r Is Bwyllgor yng nghyd-destun gwneud penderfyniadau, ond bod her o ddiffinio beth yw’r amgylchiadau lle dylid cyfeirio cais i Is bwyllgor.\nCynigwyd ac eiliwyd i ystyried adolygu’r cynllun dirprwyo cyfredol gan roi hawl i’r Gwasanaeth Trwyddedu, mewn ymgynghoriad gyda’r Adran Gyfreithiol i ymchwilio ymhellach i’r opsiynau dechreuol.\nSylwadau yn codi o’r drafodaeth ddilynol:\n· Derbyn bod rhai ymgeiswyr yn aros yn hir am benderfyniad\n· Bod rhai penderfyniadau yn hawdd i’w dirprwyo\n· Bod llwyth gwaith di angen yn cael ei greu gan y drefn bresennol\n· Bod yr Is bwyllgor yn barod i gymryd y baich yn hytrach na rhoi gormod o gyfrifoldeb ar swyddog\n· Bod hi’n amser moderneiddio ac adolygu’r drefn\n· Bod rhaid ystyried ymddygiad os nad oes collfarn\nAtegodd y Cyfreithiwr bod geiriad yr opsiynau yn yr adroddiad yn rhy gyffredinol a bod angen sicrhau geiriad pendant, manwl a phenodol i’r opsiynau terfynol\n· cefnogi’r egwyddor o’r adolygu’r cynllun dirprwyo cyfredol\n· Ystyried yr opsiynau dechreuol a rhoi cymeradwyaeth i’r Gwasanaeth Trwyddedu mewn ymgynghoriad gyda’r Gwasanaeth Cyfreithiol i edrych mewn mwy o fanylder ar yr opsiynau neu gyfuniad ohonynt ac adrodd yn ôl i’r Pwyllgor gydag opsiynau terfynol a’r opsiwn a ffafrir cyn diwedd Mawrth 2020.


Cyhoeddi | Cymru Greadigol\nMae Cymru'n genedl o straeon a storïwyr. Mae llyfrau'n lleisio ein hunaniaeth ddiwylliannol i'r byd. Rydym yn benderfynol o gefnogi eu taith – cysylltu awduron a darllenwyr, a datblygu ein sector cyhoeddi sy’n ffynnu.\nMae'r cyfan yn dechrau gyda geiriau ar bapur ond nid dyna ddiwedd y stori. Mae cyhoeddi yn cefnogi cyfoeth o weithgarwch creadigol ledled Cymru.\nMae cynhyrchwyr ffilm, teledu a theatr yn addasu ein llyfrau ar gyfer llwyfannau rhyngwladol. Mae artistiaid gweledol yn llunio darluniau bywiog, nofelau graffig a dyluniadau clawr. Yna mae ecosystem gyfan o gyhoeddwyr ac argraffwyr annibynnol, gwyliau lleol a llyfrwerthwyr annibynnol sy’n gwneud gwahaniaeth yn ein cymunedau.\nTrwy ariannu ein partneriaid, Cyngor Llyfrau Cymru, rydym yn darparu gwasanaeth allweddol i’r diwydiant cyhoeddi. Boed chi’n cyhoeddi llyfrau neu gylchgronau, yn Gymraeg neu Saesneg (neu’r ddau), mewn print neu’n ddigidol, rydym yma i’ch cefnogi.\nMae gennym angerdd am eiriau. Drwy gefnogi cyhoeddwyr, mae ein partneriaid Cyngor Llyfrau Cymru yn cefnogi awduron, golygyddion a phawb arall sy'n ymwneud â chyhoeddi, gan sicrhau bod y straeon gorau yn cyrraedd eu cynulleidfa.\nDarganfyddwch y diweddaraf o fyd cyhoeddi Cymru\nPrif deitlau, cwmnïau a thalent y sin gyhoeddi yng Nghymru.


Arddangos technegau dysgu ac addysgu arloesol mewn cynhadledd i staff - Prifysgol Aberystwyth\nArddangos technegau dysgu ac addysgu arloesol mewn cynhadledd i staff\nYr Athro Tim Woods yn annerch Cynhadledd Dysgu ac Addysgu 2017\nDysgu gyda Lego, diwedd darlithoedd a'r defnydd o realiti rhithwir ar gyfer addysgu; dyma rai o’r meysydd sydd dan sylw mewn cynhadledd ym Mhrifysgol Aberystwyth rhwng 10 a 12 Gorffennaf 2017.\nBellach yn ei phumed blwyddyn, trefnir Cynhadledd Dysgu ac Addysgu Prifysgol Aberystwyth (AUTEL) gan dîm e-ddysgu’r Brifysgol ac mae’n cynnig cyfle i rannu’r datblygiadau diweddaraf ac arfer da mewn addysgu a dysgu.\nYn ystod tri diwrnod y gynhadledd bydd arbenigwyr blaenllaw o’r Sector Addysg Uwch yn rhannu eu gweledigaeth ar gyfer datblygiadau mewn addysgu yn y dyfodol.\nY prif siaradwyr eleni yw Dr Rachael-Anne Knight o Brifysgol Dinas Llundain a fydd yn trafod "Technoleg Ryngweithiol a Rhagoriaeth Addysgu", Dr Kevin Burden o Brifysgol Hull a fydd yn edrych ar "Dysgu mewn Oes Symudol:? Trothwy o bwys neu gyfle a gollwyd?", a’r Athro John Robinson o Brifysgol Efrog fydd yn trafod "Gweithredu'r ‘York Pedagogy’".\nY pedwerydd prif siaradwr fydd Dr Stephen Atherton o'r Ysgol Addysg ym Mhrifysgol Aberystwyth, yn trafod "Defnyddio Setiau Pen Realiti Rhithwir ar gyfer Dysgu ac Addysgu".\nMewn rhaglen gynhwysfawr, bydd Dr Helen Miles (Cyfrifiadureg) a Dr Sarah Higgins (Astudiaethau Gwybodaeth) ar y defnyddio o Lego ar gyfer dysgu, a Dr Neil Taylor (Cyfrifiadureg), a fydd yn mynd i'r afael â'r cwestiwn; "A yw darlithoedd yn ffordd effeithiol i gefnogi dysgu annibynnol yn y brifysgol?", ymysg cyflwynwyr eraill o Brifysgol Aberystwyth.\nDr Mary Jacob o Grŵp E-ddysgu yn y Gwasanaethau Gwybodaeth yn un o drefnwyr y gynhadledd. "Thema'r gynhadledd eleni, Hyrwyddo Twf Staff a Myfyrwyr, yn adlewyrchu ein nod o rymuso staff addysgu yn y Brifysgol i ddysgu i'w llawn botensial fel bod ein myfyrwyr yn mwynhau'r profiad dysgu gorau posibl.\n"Ers sefydlu’r gynhadledd bum mlynedd yn ôl, rydym wedi gweld sut y gall ein staff ein hunain ysbrydoli eu cydweithwyr i wneud defnydd arloesol o dechnoleg i ddatblygu’r profiad dysgu y mae ein myfyrwyr yn ei fwynhau. Un o agweddau pwysicaf y gynhadledd yw’r sgyrsiau rhwng cydweithwyr ar draws disgyblaethau gwahanol iawn sy'n dod at ei gilydd i rannu profiadau cyffredin a chynnig atebion i rai o'r heriau mewn amgylchedd ddysgu sy'n newid yn barhaus ac yn adlewyrchu amgylchedd technolegol sydd yn newid yn gyflym.\n"Mae'r defnydd eang o fideo mewn addysgu yn adlewyrchu trafodaethau a phrofiadau a rannwyd mewn cynadleddau blaenorol, fel y mae ‘Lego Serious Play’, cysyniad a drafodwyd yma gyntaf ddwy flynedd yn ôl."\nMae'r gynhadledd yn rhad ac am ddim i mynychu ac mae'n agored i bob aelod o staff ym Mhrifysgol Aberystwyth sy'n cyfranu at y dysgu a’r addysgu.\nMae rhaglen lawn y gynhadledd AUTEL 2017, gan gynnwys crynodebau ar gyfer pob sesiwn ar gael i'w lawr lwytho yma. Mae modd hefyd dilyn y gynhadledd ar twitter #autel17.\nMae croeso i staff nad ydynt wedi cofrestru ymlaen llaw i fynychu’r gynhadledd. Gofynnir iddynt gofrestru yn y Felin Drafod yng nghyntedd Llandinam.\nHywryddo Twf Staff a Myfyrwyr: Cynhadledd Dysgu ac Addysgu Prifysgol Aberystwyth 2017